**Program: „*Programul Educație și Ocupare*“**

**Prioritate: P01 *„Modernizarea instituțiilor pieței muncii“***

**Obiectiv specific: *ESO4.2 „Modernizarea instituțiilor și a serviciilor pieței muncii pentru ca acestea să evalueze și să anticipeze necesitățile în materie de competențe, să asigure o asistență promptă și personalizată și să sprijine corelarea cererii și a ofertei, tranzițiile și mobilitatea pe piața muncii (FSE+)“***

**Ghidul Solicitantului - Condiții Specifice**

**„*Consolidarea dialogului social și a parteneriatelor pentru ocupare și formare I – Confederații“***

Mai 2023

Cuprins

[*1.* ***PREAMBUL, ABREVIERI ȘI GLOSAR*** 5](#_Toc134204799)

[*1.1 Preambul* 5](#_Toc134204800)

[1*.2 Abrevieri* 6](#_Toc134204801)

[*1.3 Glosar* 7](#_Toc134204802)

[***2. ELEMENTE DE CONTEXT*** 8](#_Toc134204803)

[*2.1 Informații generale Program, Obiectiv de politică, Prioritate, Obiectiv specific* 8](#_Toc134204804)

[*2.2 Context* 8](#_Toc134204805)

[*2.3 Reglementări europene și naționale, cadrul strategic, documente programatice aplicabile* 9](#_Toc134204806)

[***3. INFORMAȚII DESPRE APELUL DE PROIECTE*** 10](#_Toc134204807)

[*3.1 Perioada de consultare publică* 10](#_Toc134204808)

[*3.2 Perioada de depunere a proiectelor* 10](#_Toc134204809)

[*3.2.1 Data și ora începere depunere de proiecte* 10](#_Toc134204810)

[*3.2.2 Data și ora închiderii apelului de proiecte* 10](#_Toc134204811)

[3*.3. Modalitatea de depunere a proiectelor* 10](#_Toc134204812)

[***4. ASPECTE SPECIFICE APELULUI DE PROIECTE*** 11](#_Toc134204813)

[*4.1 Zona geografică vizată de proiect/Regiuni de dezvoltare* 11](#_Toc134204814)

[*4.2 Operațiune de importanță strategică* 11](#_Toc134204815)

[4*.3. Investiții teritoriale integrate* 11](#_Toc134204816)

[*4.4 Dezvoltare locală sub responsabilitatea comunității* 11](#_Toc134204817)

[*4.5 Indicatori* 11](#_Toc134204818)

[*4.5.1. Indicatori de realizare* 11](#_Toc134204819)

[*4.5.2 Indicatori de rezultat* 11](#_Toc134204820)

[4*.5.3 Indicatori suplimentari specifici Apelului de Proiecte* 13](#_Toc134204821)

[*4.6 Rezultatele așteptate* 13](#_Toc134204822)

[*4.7 Valoarea minimă și maximă eligibilă/nerambursabilă a unui proiect* 13](#_Toc134204823)

[*4.8 Cuantumul cofinanțării acordate* 13](#_Toc134204824)

[*4.9 Durata proiectului* 14](#_Toc134204825)

[*4.10 Grup țintă eligibil* 14](#_Toc134204826)

[*4.11 Reguli privind ajutorul de stat* 17](#_Toc134204827)

[*4.12 Reguli privind instrumentele financiare* 17](#_Toc134204828)

[*4.13 Reguli privind parteneriatul* 17](#_Toc134204829)

[*4.14 Teme orizontale* 18](#_Toc134204830)

[*4.15 Aspecte de mediu. Schimbări climatice* 18](#_Toc134204831)

[*4.16 Caracterul durabil al proiectului* 18](#_Toc134204832)

[*4.17 Teme secundare* 18](#_Toc134204833)

[*4.18 Informare și publicitate* 19](#_Toc134204834)

[***5. CONDIȚII DE ELIGIBILITATE*** 19](#_Toc134204835)

[*5.1 Eligibilitatea solicitanților și partenerilor* 19](#_Toc134204836)

[*5.1.1 Cerințe generale privind eligibilitatea solicitanților și partenerilor* 19](#_Toc134204837)

[*5.1.2 Categorii de solicitanți eligibili* 20](#_Toc134204838)

[*5.1.3 Categorii de parteneri eligibili* 20](#_Toc134204839)

[*5.2 Eligibilitatea activităților* 20](#_Toc134204840)

[*5.2.1.Cerințe generale privind eligibilitatea activităților* 20](#_Toc134204841)

[*5.2.2 Activități eligibile* 20](#_Toc134204842)

[*5.2.3.Activități principale/obligatorii/auxiliare. Activitatea de bază* 27](#_Toc134204843)

[*5.2.4 Activități neeligibile* 27](#_Toc134204844)

[*5.3.Eligibilitatea cheltuielilor* 27](#_Toc134204845)

[*5.3.1. Baza legală pentru stabilirea eligibilității cheltuielilor* 27](#_Toc134204846)

[*5.3.2 Categorii de cheltuieli eligibile* 28](#_Toc134204847)

[*5.3.3 Categorii de cheltuieli neeligibile* 32](#_Toc134204848)

[*5.3.4 Plafoane de cheltuieli* 32](#_Toc134204849)

[*5.3.5 Opțiuni de costuri simplificate. Costuri directe și costuri indirecte* 33](#_Toc134204850)

[*5.3.6 Opțiuni de costuri simplificate. Rate forfetare/costuri unitare/bareme de cost* 34](#_Toc134204851)

[**6. INDICATORI DE ETAPĂ** 35](#_Toc134204852)

[**7. COMPLETAREA CERERILOR DE FINANȚARE** 35](#_Toc134204853)

[*7.1 Completarea formularului cererii* 35](#_Toc134204854)

[7.1.1 *Limba utilizată în completarea cererii de finanțare* 36](#_Toc134204855)

[7.1.2 *Completarea și justificarea bugetului cererii de finanțare* 36](#_Toc134204856)

[7.*2 Anexe și documente obligatorii la depunerea cererii* 37](#_Toc134204857)

[7.3 *Anexele și documente obligatorii la momentul contractării* 37](#_Toc134204858)

[7.4 *Aspecte administrative privind depunerea cererii de finanțare* 38](#_Toc134204859)

[8. ***PROCESUL DE EVALUARE, SELECȚIE ȘI CONTRACTARE A PROIECTELOR*** 39](#_Toc134204860)

[8.1 *Principalele etape ale procesului de evaluare, selecție și contractare* 39](#_Toc134204861)

[8.2 *Conformitate administrativă – DECLARAȚIA UNICĂ* 39](#_Toc134204862)

[8.3 *Cerințe de eligibilitate* 39](#_Toc134204863)

[8.4 *Evaluarea tehnică și financiară. Criterii de evaluare tehnică și financiară* 39](#_Toc134204864)

[8.5 *Aplicarea pragului de calitate* 40](#_Toc134204865)

[8.6 *Aplicarea pragului de excelență* 40](#_Toc134204866)

[8.7 *Contestații* 40](#_Toc134204867)

[8.8 *Contractarea proiectelor* 40](#_Toc134204868)

[*8.8.1 Verificarea îndeplinirii* condițiilor de eligibilitate 40](#_Toc134204869)

[8.8.2 *Decizia de acordare a finanțării* 41](#_Toc134204870)

[8.8.3 *Stabilirea planului de monitorizare al proiectului (Indicatorii de etapă* ) 41](#_Toc134204871)

[8.8.4 *Semnarea contractului de finanțare* 41](#_Toc134204872)

[9. ***ASPECTE PRIVIND CONFLICTUL DE INTERESE*** 41](#_Toc134204873)

[10. ***ASPECTE PRIVIND PRELUCRAREA DATELOR CU CARACTER PERSONAL*** 42](#_Toc134204874)

[11. ***ASPECTE PRIVIND MONITORIZAREA TEHNICĂ ȘI RAPOARTELE DE PROGRES*** 43](#_Toc134204875)

[*11.1 Mecanismul specific indicatorilor de etapă. Planul de monitorizare* 43](#_Toc134204876)

[12. ***ASPECTE PRIVIND MANAGEMENTUL FINANCIAR*** 43](#_Toc134204877)

[12.1 *Graficul cererilor de prefinanțare/plată/rambursare* 43](#_Toc134204878)

[13. ***MODIFICAREA GHIDULUI SOLICITANTULUI*** 43](#_Toc134204879)

[13.1 *Aspectele care pot face obiectul modificărilor prevederilor Ghidului Solicitantului* 43](#_Toc134204880)

[13.2 *Condiții privind aplicarea modificărilor pentru cererile de finanțare aflate în procesul de selecție (condiții tranzitorii)* 43](#_Toc134204881)

[14. ***ANEXE*** 43](#_Toc134204882)

# *1.* ***PREAMBUL, ABREVIERI ȘI GLOSAR***

## *1.1 Preambul*

Negocierile colective dintre organizațiile sindicale și cele patronale (partenerii sociali) contribuie la îmbunătățirea condițiilor de viață și de muncă, cum ar fi: remunerarea, programul de lucru, concediul de odihnă, concediul pentru creșterea copilului, formarea profesională și măsurile de sănătate și securitate la locul de muncă. Partenerii sociali joacă un rol esențial și în perioadele de criză sau de schimbare. În timpul pandemiei de COVID-19, ei au contribuit la organizarea măsurilor de sănătate și securitate la locul de muncă, a schemelor privind reducerea timpului de muncă și a organizării activității de tip telemuncă. De asemenea, prin activitatea lor aceștia sunt consultați cu privire la găsirea unor soluții echilibrate pentru adaptarea pieței forței de muncă la era digitală sau pentru a oferi forței de muncă competențe verzi și digitale. Cu toate acestea, gradul de sindicalizare, calitatea implicării partenerilor sociali și rezultatele obținute prin dialog social variază considerabil de la o țară la alta și de la un sector la altul. Apartenența la sindicate și ponderea lucrătorilor care fac obiectul contractelor colective de muncă la nivel național sunt în scădere (de la o medie la nivelul UE de aproximativ 66% în 2000 la aproximativ 56% în 2019)[[1]](#footnote-1). De asemenea, este mai puțin probabil ca formele noi de ocupare a forței de muncă: lucrul pe platforme online, contractele cu zero ore de muncă, lucrul în companiile de ridesharing etc, precum și anumite grupuri, cum ar fi tinerii, lucrătorii independenți sau cei din curierat să fie reprezentate și să beneficieze de negocieri colective.

În contextul declinului acoperirii negocierilor colective, este esențial ca statele membre să promoveze negocierile colective, pentru a spori accesul lucrătorilor la o protecție a salariului minim asigurată prin convențiile colective. Statele membre cu un procent scăzut al persoanelor cu salarii mici au un nivel de acoperire al negocierilor colective de peste 70%. În mod similar, majoritatea statelor membre cu niveluri ridicate ale salariului minim în raport cu salariul median au o acoperire a negocierilor colective de peste 70%. Toate statele membre trebuie încurajate să promoveze negocierile colective, însă acele state membre care nu ating nivelul de acoperire menționat trebuie ca, prin consultare și/sau în acord cu partenerii sociali, să prevadă sau, acolo unde există deja, să consolideze un cadru de proceduri și dispoziții instituționale de facilitare, care să conducă la crearea condițiilor pentru desfășurarea de negocieri colective. Un astfel de cadru trebuie să fie stabilit prin lege sau printr-un acord tripartit[[2]](#footnote-2).

Principiul nr. 8 al Pilonului Social European, referitor la „*Dialog social și participarea lucrătorilori*”, solicită consultarea partenerilor sociali cu privire la conceperea și punerea în aplicare a politicilor economice, sociale și de ocupare a forței de muncă, în conformitate cu practicile naționale. Ei trebuie sprijiniți să încheie acorduri colective referitoare la chestiuni relevante pentru ei, respectându-li-se autonomia și dreptul la acțiuni colective. Agenda strategică 2019-2024, convenită în cadrul Consiliului European în iunie 2019, a solicitat punerea în aplicare a pilonului la nivelul UE și la nivel național.

O barieră în creșterea capacității partenerilor sociali este lipsa datelor statistice, a studiilor de specialitate și a cercetărilor în domeniu. De pe pagina web a MMSS, din dosarele de reprezentativitate ale confederațiilor sindicale și patronale se poate extrage doar numărul de membrii declarați[[3]](#footnote-3).

Anul 2011 a marcat încetarea raportării anumitor date, cum ar fi, de pildă, numărul de conflicte de muncă, tipul de revendicări care au dus la declanșarea conflictelor de muncă, date legate de medierea conflictelor colective, semnatarii contractelor colective de muncă, date privitoare la condițiile de muncă etc. În acest sens autoritățile statului însărcinate cu monitorizarea și raportarea relațiilor de muncă nu și-au adaptat instrumentele de colectare și publicare de date la noile realități.

Prin urmare, în România s-au făcut primii pași pentru încurajarea negocierilor colective prin îndeplinirea jalonului 449 din PNRR și anume: ”*Intrarea în vigoare a legislației privind dialogul social, care să prevadă un dialog social și negocieri colective semnificative și oportune, în conformitate cu recomandările OIM*”[[4]](#footnote-4). Adoptarea, la finalul anului 2022 a legii 367 privind dialogul social are drept scop deblocarea negocierilor colective la toate nivelurile și remedierea deficiențelor întâmpinate în procesul de dialog social bi și tripartit, astfel cum au fost evidențiate în recomandarea specifică de țară pentru 2020, precum și conformitatea cu recomandările Organizației Internaționale a Muncii emise în aprilie 2018. De asemenea, este în plin proces revizuirea definirii sectoarelor economice, ca bază pentru inițierea contractelor colective la nivel de sector de activitate.

Dialogul social este o dimensiune centrală a economiei sociale la nivel național și, cu toate acestea negocierile, apartenența la sindicate, cercetările și colectarea datelor sunt în declin.

## 1*.2 Abrevieri*

|  |  |
| --- | --- |
| *AM / AM PEO* | *Autoritatea de Management / Autoritatea de Management pentru Programul Educație și Ocupare (PEO)* |
| *BS* | *Buget de stat* |
| *CE* | *Comisia Europeană* |
| *FEDR* | *Fondul European de Dezvoltare Regionala* |
| *FSE+* | *Fondul Social European Plus* |
| *MIPE* | *Ministerul Investițiilor si Proiectelor Europene* |
| *MySMIS2021/SMIS2021+* | *Sistem de schimb electronic de date care permite schimbul de informații între solicitanți, potențiali solicitanți, beneficiari și autoritățile responsabile de programe si care acoperă întregul ciclu de viață al unui proiect finanțat.*  *Aplicația electronică MySMIS2021/SMIS2021+ se încadrează în categoria mijloacelor ce asigură transmiterea de texte/ documente și confirmarea primirii acestora* |
| *OI* | *Organism Intermediar* |
| *OS* | *Obiectiv Specific* |
| *P* | *Prioritate* |
| *PEO* | *Programul Educație și Ocupare* |

## *1.3 Glosar*

|  |  |
| --- | --- |
| *Apel de proiecte* | *invitație publică adresată de către autoritatea de management categoriilor de solicitanți eligibili stabiliți prin Ghidul Solicitantului, în vederea transmiterii cererilor de finanțare, în cadrul uneia sau mai multor priorități din cadrul programului* |
| *Cerere de finanțare* | *document standardizat, disponibil în sistemul informatic MySMIS2021/SMIS2021+, prin care este solicitat sprijin financiar în cadrul oricăruia dintre programele cofinanțate din Fondul social european Plus în perioada de programare 2021-2027, în condițiile aplicabile apelului de proiecte în care se solicită finanțare, pentru acoperirea totală sau parțială a costurilor de realizare ale unui proiect și este însoțit de anexe și documentele specificate în Ghidul Solicitantului aplicabil fiecărui apel de proiecte; în cadrul cererii de finanțare este prezentat detaliat proiectul, este argumentată necesitatea lui, sunt prezentate avantajele sale, planul de activități, planul de achiziții, bugetul proiectului, indicatorii de realizare și de rezultat, precum și orice alte elemente necesare, prevăzute în Ghidul Solicitantului și care sunt cuprinse în sistemul informatic MySMIS2021/SMIS2021+* |
| *Dată lansare apel de proiecte* | *data de la care solicitanții pot depune cereri de finanțare în cadrul apelului de proiecte deschis în sistemul informatic MySMIS2021/SMIS2021+ de către autoritatea de management/organismul intermediar, după caz* |
| *Declarație unică a solicitantului/partenerului/liderului de parteneriat* | *declarație pe propria răspundere a solicitantului, sub incidența prevederilor legale care privesc falsul în declarații și falsul intelectual, prin care acesta declară că a respectat toate cerințele pentru depunerea cererii de finanțare și îndeplinește condițiile de eligibilitate prevăzute în Ghidul Solicitantului și se angajează ca în situația în care proiectul este admis la contractare să prezinte toate documentele justificative pentru a face dovada îndeplinirii condițiilor de eligibilitate, sub sancțiunea respingerii finanțării* |
| *Dialog social* | *toate formele de negociere, consultare sau schimbul de informații între reprezentanții Guvernului, ai angajatorilor și ai angajaților/lucrătorilor, în probleme de interes comun privind politica economică și socială conform art. 1, alin. 2 din legea 367/2022* |
| *Negociere colectivă* | *toate formele de negociere care au loc între angajator/organizația patronală, pe de o parte, și sindicat/organizația sindicală sau reprezentanții aleși ai angajaților/lucrătorilor, după caz, de cealaltă parte, care urmăresc reglementarea relațiilor de muncă ori de serviciu dintre părți, stabilirea condițiilor de muncă, precum și orice alte acorduri în probleme de interes comun conform art. 1, alin. 2, pc. C) din legea 367/2022* |
| *Organizație sindicală* | *denumire generică pentru sindicat, federație sindicală și confederație sindicală conform art. 1, alin. 8 din legea 367/2022.* |
| *Organizație patronală* | *denumire generică pentru patronat, federație patronală, confederație patronală sau orice altă structură realizată prin asocierea patronilor și/sau a angajatorilor conform art. 1, alin. 13 din legea 367/2022* |
| *Reprezentativitate* | *atribut al organizațiilor sindicale sau al organizațiilor patronale dobândit potrivit prevederilor prezentei legi, care conferă statutul de partener social abilitat să își reprezinte membrii în cadrul dialogului social instituționalizat conform art. 1, alin. 14 din legea 367/2022* |
| *Contract colectiv de muncă* | *convenția încheiată în formă scrisă între angajator/organizația patronală, pe de o parte, și angajați/lucrători reprezentați prin organizații sindicale, sau reprezentanții aleși ai angajaților/lucrătorilor, de cealaltă parte, prin care se stabilesc clauze privind condițiile de muncă, salarizarea, precum și alte drepturi și obligații ce decurg din raporturile de muncă conform art. 1, alin. 17 din legea 367/2022* |

# ***2. ELEMENTE DE CONTEXT***

## *2.1 Informații generale Program, Obiectiv de politică, Prioritate, Obiectiv specific*

Programul Educație și Ocupare 2021-2027, cu o alocare totală de 4,34 miliarde de euro, va asigura intervenții ce vor viza îmbunătățirea pieței muncii (modernizarea instituțiilor, valorificarea potențialului tinerilor și creșterea accesului pe piața muncii), antreprenoriat și economie socială, creșterea accesului la educație prin îmbunătățirea participării la învățământul antepreșcolar și preșcolar, prevenirea părăsirii timpurii a școlii, creșterea accesului/participării grupurilor dezavantajate la educație și formare profesională, dar și prin îmbunătățirea calității serviciilor educaționale, adaptarea la piața muncii și tehnologii.

În conformitate cu prioritățile Obiectivului de Politică 4, Agenda pentru competențe în Europa, Planul de Acțiune pentru Educația Digitală (2021-2027), Pactul Verde European și Obiectivele de Dezvoltare Durabilă, una din intervențiile PEO din cadrul Priorității 1 vizează modernizarea pieței muncii, dobândirea de noi competențe și sprijinirea cererii cu oferta de muncă. Astfel, în cadrul Priorității 1. „Modernizarea instituțiilor pieței muncii“ - Obiectivul specific ESO4.2 *„Modernizarea instituțiilor și a serviciilor pieței muncii pentru ca acestea să evalueze și să anticipeze necesitățile în materie de competențe, să asigure o asistență promptă și personalizată și să sprijine corelarea cererii și a ofertei, tranzițiile și mobilitatea pe piața muncii (FSE+)“*, se finanțează măsura 1.b.2. Consolidarea dialogului social și a parteneriatelor pentru ocupare și formare, inclusiv cu participarea societății civile.

## *2.2 Context*

Programul Educație și Ocupare (PEO) se bazează pe un set de principii desprinse din experiența anterioară, lecțiile învățate și RSȚ, o parte regăsindu-se în structura Programului, celelalte fiind de natura mecanismului de implementare. PEO are în vedere asigurarea sustenabilității intervențiilor și corelarea acestora cu obiectivele strategice și cu direcțiile de politică implementate de ministerele de linie. În acest sens, Programul urmărește un nou model de abordare a investițiilor structurale, de importanță strategică, prin intermediul unor mecanisme coordonate de ministerele relevante care să abordeze toate sursele de finanțare și să asigure finanțarea pe perioade mai lungi. În sfera măsurilor active de ocupare, SPO va rămâne, conform SNOFM 2021-2027, principalul furnizor al serviciilor de ocupare în implementarea PEO, însă capacitatea sa va fi completată de furnizori privați în funcție de contextul implementării intervențiilor. O atenție sporită se va acorda implicării partenerilor sociali în implementarea măsurilor de ocupare.

PEO include în structura sa și recomandări formulate în contextul crizei generate de pandemia COVID19 cu acțiuni specifice pentru suport temporar și asistență specializată pentru eventuale tranziții în ocupare sau formare. Astfel, prioritățile PEO sunt calibrate și orientate pe acțiuni și grupuri țintă relevante pe piața muncii (persoanele inactive apte de muncă, șomerii, în special cei de lungă durată, tinerii, inclusiv NEET, antreprenorii, actorii economiei sociale, angajatorii și angajații din perspectiva adaptabilității, formării continue și a tranzițiilor pe piața muncii), astfel încât PEO să contribuie la îndeplinirea țintei de ocupare de 74,7% la nivelul anului 2030, așa cum a fost asumată de România și cum va fi monitorizată în contextul SE. Prin resursele alocate și indicatorii asumați în cadrul Priorității 1, precum și prin legătura cu piața muncii, PEO va contribui la îmbunătățirea și modernizarea dialogului social la toate nivelurile.

Pentru a crește capacitatea administrativă a partenerilor sociali, PEO prevede acțiuni de sprijin în vederea întăririi rolului acestora pe piața muncii și implicarea lor în domeniul formării profesionale.

## *2.3 Reglementări europene și naționale, cadrul strategic, documente programatice aplicabile*

* REGULAMENTUL (UE) 2021/1060 AL PARLAMENTULUI EUROPEAN ȘI AL CONSILIULUI din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
* REGULAMENTUL (UE) 2021/1057 AL PARLAMENTULUI EUROPEAN ȘI AL CONSILIULUI din 24 iunie 2021 de instituire a Fondului social european Plus (FSE+) și de abrogare a Regulamentului (UE) nr. 1296/2013;
* ORDONANŢA DE URGENŢĂ nr. 133 din 17 decembrie 2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* HOTĂRÂREA GUVERNULUI nr. 829 din 27 iunie 2022 pentru aprobarea Normelor metodologice de aplicare a Ordonanței de Urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, cu modificările și completările ulterioare;
* HOTĂRÂREA GUVERNULUI nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;
* LEGEA nr. 367/2022 privind dialogul social;
* ORDONANŢĂ DE URGENŢĂ nr. 129/2000 republicată privind formarea profesională a adulţilor, cu modificările și completările ulterioare;
* [HOTĂRÂREA GUVERNULUI nr. 474/2022 pentru modificarea și completarea Normelor metodologice de aplicare a prevederilor Ordonanței Guvernului nr. 129/2000 privind formarea profesională a adulților, aprobate prin Hotărârea Guvernului nr. 522/2003](https://legislatie.just.ro/Public/DetaliiDocument/253844);
* Ordinul ministrului muncii, solidarității sociale și familiei și al ministrului educației, cercetării și tineretului nr. 353/5.202/2003 pentru aprobarea Metodologiei de autorizare a furnizorilor de formare profesională a adulților, cu modificările și completările ulterioare;
* Strategia Națională pentru Ocuparea Forței de Muncă 2021-2027;
* Strategia Națională pentru egalitatea de gen 2021-2027;
* ORDONANŢĂ DE URGENŢĂ nr. 23 din 12 aprilie 2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027;
* Raport de evaluare POCU 2014-2020;
* Programul Educație și Ocupare.

# ***3. INFORMAȚII DESPRE APELUL DE PROIECTE***

## *3.1 Perioada de consultare publică*

Prezentul Ghid al Solicitantului - Condiții Specifice se publică în consultare publică pe pagina de internet a MIPE în data de 05.05.2023. Propunerile de îmbunătățire pot fi transmise pe adresa de email [consultare.peo@mfe.gov.ro](mailto:consultare.peo@mfe.gov.ro) până la data de 26.05.2023.

## *3.2 Perioada de depunere a proiectelor*

### *3.2.1 Data și ora începere depunere de proiecte*

Sistemul informatic MySMIS2021 se va deschide pentru depunerea proiectelor în data de 09.06.2023, ora 16.00.

Data deschiderii sistemului informatic este orientativă, fiind condiționată de aprobarea costului unitar pentru cursurile de formarea profesională de inițiere, perfecționare sau specializare și a costurilor unitare pentru cursurilor de calificare/recalificare de nivel 2 (360 ore), nivel 3 (720 ore) și nivel 4 (1080 ore).

### *3.2.2 Data și ora închiderii apelului de proiecte*

Sistemul informatic MySMIS2021 se va închide în data de 06.10.2023, ora 16.00.

Data închiderii sistemului informatic este orientativă, fiind condiționată de stabilirea datei finale de deschidere a sistemului informatic.

## 3*.3. Modalitatea de depunere a proiectelor*

Cererile de finanțare se depun exclusiv prin intermediul aplicației MySMIS2021/SMIS2021+ prin completarea și transmiterea acesteia integral, inclusiv prin încărcarea documentelor.

Toate Cererile de finanțare transmise în alt mod și/sau toate documentele aferente unei Cereri de finanțare transmise în alt mod nu vor fi luate în considerare în procesul de evaluare.

*3.4. Bugetul alocat apelului de proiecte*

Alocarea financiară a apelului de proiecte este de 56.000.000 euro (contribuția UE+ contribuția națională) din care:

* pentru regiunile mai puțin dezvoltate (Nord-Est, Sud-Est, Sud-Muntenia, Sud-Vest Oltenia, Nord-Vest, Vest și Centru), suma totală disponibilă este de 45.303.371,00 euro, din care contribuția UE este de 38.507.865,00 euro (85%), iar contribuția națională de 6.795.506,00 euro (15%);
* pentru regiunea dezvoltată (București-Ilfov), suma totală disponibilă este de 10.696.630,00 euro, din care contribuția UE este de 4.278.652,00 euro (40%), iar contribuția națională este de 6.417.978,00 euro (60%).

# ***4. ASPECTE SPECIFICE APELULUI DE PROIECTE***

*Acțiuni sprijinite în cadrul apelului*

Prezentul apel vizează furnizarea de pachete integrate pentru partenerii sociali care au în vedere acces mai facil la informații, realizarea de studii și analize pe piața muncii, creșterea reprezentativității, acces la formare profesională specifică, dezvoltarea organizației și consolidarea dialogului social.

## *4.1 Zona geografică vizată de proiect/Regiuni de dezvoltare*

Prezentul apel de proiecte are acoperire națională. Fiecare proiect va viza toate regiunile de dezvoltare, respectiv regiunile mai puțin dezvoltate ale României: Nord-Est, Sud-Est, Sud-Muntenia, Sud-Vest Oltenia, Nord-Vest, Vest și Centru și regiunea dezvoltată București Ilfov.

## *4.2 Operațiune de importanță strategică*

Nu este cazul.

## 4*.3. Investiții teritoriale integrate*

Nu este cazul.

## *4.4 Dezvoltare locală sub responsabilitatea comunității*

Nu este cazul.

## *4.5 Indicatori*

### *4.5.1. Indicatori de realizare*

|  |  |  |  |
| --- | --- | --- | --- |
| **Indicatori de realizare** | | | |
| **Tip regiune** | **Cod indicator** | **Denumire indicator** | **Țintă minimă pe proiect** |
| Regiune mai dezvoltată | 5SO04 | Entități sprijinite (pentru consolidarea dialogului social) | 1 |
| Regiuni mai puțin dezvoltate | 5SO04 | Entități sprijinite (pentru consolidarea dialogului social) | 5 |
| Regiune mai dezvoltată | 5SO01 | Participanți în programe de pregătire | 55 |
| Regiuni mai puțin dezvoltate | 5SO01 | Participanți în programe de pregătire | 320 |

### *4.5.2 Indicatori de rezultat*

|  |  |  |  |
| --- | --- | --- | --- |
| **Indicatori de rezultat** | | | |
| **Tip regiune** | **Cod indicator** | **Denumire indicator** | **Țintă minimă pe proiect** |
| Regiune mai dezvoltată | 5SR04 | Entități ale partenerilor sociali cu capacitatea consolidată în dialog social și activități specifice pieței muncii | Ținta minimă este 100% din valoarea asumată a indicatorului 5SO04 |
| Regiuni mai puțin dezvoltate | 5SR04 | Entități ale partenerilor sociali cu capacitatea consolidată în dialog social și activități specifice pieței muncii | Ținta minimă este 100% din valoarea asumată a indicatorului 5SO04 |
| Regiune mai dezvoltată | 5SR01 | Participanți care au finalizat formarea cu certificat/care au participat la schimb de bune practici/instruiri | Minim 90% din valoarea asumată a indicatorului 5S01 |
| Regiuni mai puțin dezvoltate | 5SR01 | Participanți care au finalizat formarea cu certificat/care au participat la schimb de bune practici/instruiri | Minim 90% din valoarea asumată a indicatorului 5S01 |

Toți indicatorii de realizare și de rezultat de mai sus sunt obligatorii pentru fiecare proiect finanțat în cadrul acestui apel.

Definiții indicatori:

* 5SO04 ”Entități sprijinite (pentru consolidarea dialogului social)” – reprezintă numărul de organizații sprijinite în perioada de implementare a proiectului în vederea consolidării dialogului social. Valoarea asumată a acestui indicator este egală cu numărul de organizații sindicale/patronale care sunt incluse în grupul țintă al proiectului și beneficiază în mod direct de activitățile 2, 3 și 4 definite conform secțiunii 5.2.2 Activități eligibile din prezentul Ghid al Solicitantului Condiții Specifice.
* 5SR04 „Entități ale partenerilor sociali cu capacitatea consolidată în dialog social și activități specifice pieței muncii“ – reprezintă numărul partenerilor sociali care și-au consolidat capacitatea în procesul de implementare a dialogului social și activităților specifice pieței muncii. În cadrul acestui indicator vor fi colectate acele organizații sindicale/patronale care, ca urmare a faptului că au beneficiat de sprijin prin implementarea activităților 2, 3 și 4 definite conform secțiunii 5.2.2 Activități eligibile din prezentul Ghid al Solicitantului Condiții Specifice, și-au consolidat capacitatea în implementarea dialogului social și activități specifice pieței muncii. Pentru demonstrarea consolidării capacității în dialog social și activități specifice pieței muncii solicitantul va achiziționa servicii de audit, altul decât auditul public intern (art. 3 alin 3 din OUG 75/1999 republicată cu modificările și completările ulterioare), realizat de către auditori financiari sau firme de audit care sunt autorizați/autorizate în condițiile legii și care sunt membri activi ai Camerei Auditorilor Financiari din România. Scopul misiunii de audit este auditarea modului în care capacitatea partenerilor sociali a fost consolidată în vederea implementării dialogului social și a activităților specifice derulate conform rolului social de reprezentare pe piața muncii. Raportul de audit rezultat trebuie să indice situația inițială de la nivelul partenerului social și modalitatea în care acesta răspunde mai eficient rolului de reprezentare în cadrul procesului de dialog social și a activităților specifice pieței muncii.
* 5SO01 Participanți în programe de pregătire reprezintă numărul persoanelor fizice, ce fac parte din grupul țintă al proiectului și participă la programe de pregătire (activitatea 3 definită conform secțiunii 5.2.2 Activități eligibile din prezentul Ghid al Solicitantului Condiții Specifice).
* 5SR01 Participanți care au finalizat formarea cu certificat/care au participat la schimb de bune practici/instruiri reprezintă numărul persoanelor fizice din grupul țintă care ca urmare a parcurgerii Activității 3 definită conform secțiunii 5.2.2 Activități eligibile din prezentul Ghid al Solicitantului Condiții Specifice au fost certificate. În cazul acestui indicator vor fi avute în vedere certificatele obținute ca urmare a unui proces de evaluare indiferent dacă sunt certificate cu recunoaștere națională (în conformitate cu OG 129/20000 privind formarea profesională a adulților cu modificările și completările ulterioare) sau certificate cu recunoaștere la nivel de organizație.

### 4*.5.3 Indicatori suplimentari specifici Apelului de Proiecte*

Nu este cazul

## 

## *4.6 Rezultatele așteptate*

Rezultatele așteptate urmare a acordării sprijinului financiar în cadrul prezentului apel de proiecte sunt următoarele:

* Număr de membri sprijiniți (federații cu personalitate juridică și organizații județene/regionale cu personalitate juridică/sindicate/patronate);
* Număr de specialiști ai partenerilor sociali formați și certificați, precum și participanți la schimb de bune practici/instruiri;
* Număr de studii/rapoarte naționale privind dialogul social/ocuparea/formarea profesională realizate și diseminate;
* Număr de studii/analize/cercetări la nivel național/inter-sectorial realizate și folosite în negocierea CCMUN;
* Număr de servicii sindicale/patronale digitalizate;
* Număr de acțiuni întreprinse pentru digitalizarea activității partenerilor sociali;
* Număr de parteneriate pentru consolidarea dialogului social încheiate;
* Număr de experți recrutați și folosiți în negocierile colective;
* Număr de reprezentanți în comisiile de dialog social formați și certificați;
* Număr de acțiuni întreprinse pentru sprijinirea implementării acordurilor cadru europene.

Solicitantul va selecta din lista de rezultate menționate mai sus acele rezultate relevante pentru activitățile propuse spre finanțare, în funcție de nevoile identificate la nivelul său sau al organizațiilor partenere. În plus poate propune și alte rezultate cuantificabile, direct legate de măsurile sprijinite cu mențiunea ca aceste rezultate trebuie să fie cuantificabile, atât din perspectiva unor jaloane, și să fie relevante pentru operațiune.

## *4.7 Valoarea minimă și maximă eligibilă/nerambursabilă a unui proiect*

Valoarea minimă eligibilă a unui proiect este de 2.500.000 euro atât pentru regiunile mai puțin dezvoltate cât și pentru regiunea mai dezvoltată.

Valoarea maximă eligibilă a unui proiect este de 7.500.000 euro.

Cursul de schimb care va fi utilizat pentru stabilirea acestei valori este cursul InforEuro aferent lunii iunie 2023, respectiv 1 Euro = \_\_\_\_\_\_\_\_\_RON.

## *4.8 Cuantumul cofinanțării acordate*

Cuantumul asistenței financiare nerambursabile se stabilește în mod individual, în funcție de modalitatea de organizare juridică a solicitantului/partenerilor în conformitate cu capitolul 2.2 „Cofinanțarea proprie minimă a beneficiarului“ din Ghidul Solicitantului Condiții Generale PEO.

Pentru proiectele finanțate în contextul prezentului ghid, valoarea eligibilă a proiectului, contribuția proprie, cofinanțarea UE, asistența financiară nerambursabilă solicitată vor fi defalcate automat de sistemul informatic pe cele două tipuri de regiuni de dezvoltare (mai puțin dezvoltate/ regiune mai dezvoltată) în baza unei pro-rata (pentru regiunea dezvoltată – 7,719641888%, iar pentru regiunile mai puțin dezvoltate – 92,28035811% din total).

## *4.9 Durata proiectului*

Perioada de implementare a proiectului este de maximum 48 luni. Proiectele care vor prevedea o perioadă de implementare mai mare de 48 luni vor fi respinse.

## *4.10 Grup țintă eligibil*

Grupul țintă eligibil în cadrul acestei cereri de propuneri de proiecte include numai persoane cu domiciliul sau reședința legală în România.

În cadrul prezentei cereri de propuneri de proiect grupul țintă cuprinde:

1. Organizații sindicale și patronale reprezentative – definite în conformitate cu prevederile Legii nr. 367/2022 privind dialogul social.

În această categorie sunt incluse:

* Confederațiile sindicale/patronale membre a parteneriatului care implementează operațiunea;
* Federațiile sindicale/patronale membre ale parteneriatului ce implementează operațiunea sau afiliate la o confederație sindicală/patronală membră a parteneriatului de implementează operațiunea;
* Organizațiile sindicale/patronale afiliate la o federație sindicală/patronală membră a parteneriatului de implementează operațiunea sau la o federație sindicală/patronală afiliată la o confederație sindicală/patronală membră a parteneriatului de implementează operațiunea.

O organizație sindicală/patronală definită mai sus beneficiază de sprijin, este inclusă în grupul țintă și este cuantificată la indicatorii de realizare în cazul în care:

* Beneficiază de măsurile/serviciile specifice definite conform Activității nr. 2, secțiunea 5.2.2 Activități eligibile din prezentul Ghidul;
* Personalul angajat/membrii din structurile de conducere beneficiază de măsuri de formare/instruire în conformitate cu Activitatea nr. 3, secțiunea 5.2.2 Activități eligibile din prezentul Ghidul.

Pentru contabilizarea în categoria de grup țintă „Organizații sindicale și patronale reprezentative“, la data intrării în operațiune se vor prezenta următoarele documente(după caz):

* Extras din registrul special al federațiilor sindicale, confederațiilor sindicale și al uniunilor teritoriale ale acestora;
* Extras din registrul special al sindicatelor;
* Extras din registrul special de evidența a organizațiilor patronale;
* Hotărârea de admitere a cererii de constatare a reprezentativității;
* Dovada afilierii la confederațiile sindicale/patronale care implementează operațiunea;
* Dovada afilierii la federațiile sindicale/patronale membre ale parteneriatului ce implementează operațiunea;
* Dovada afilierii la o federație sindicală/patronală afiliată la o confederație sindicală/patronală ce implementează operațiunea.

Pentru liderul de parteneriat/parteneri nu se vor solicita documente care să ateste eligibilitatea în categoria de grup țintă „organizații sindicale și patronale reprezentative“ în implementare, încadrarea în criteriile de eligibilitate fiind realizată la semnarea contractului.

**Nici o entitate cu personalitate juridică nu poate avea calitatea de solicitant sau partener sau grup țintă în mai mult de un proiect în cadrul măsurii 1.b.2 ”Consolidarea dialogului social și a parteneriatelor pentru ocupare și formare, inclusiv cu participarea societății civile“.**

1. Membri/specialiști ai partenerilor sociali

În această categorie sunt incluse persoanele care se încadrează în:

* personalul angajat al confederațiilor sindicale și patronale reprezentative la nivel național, inclusiv persoanele alese în structurile de conducere ale confederațiilor și ale structurilor județene ale acestora;
* personalul angajat și membrii în structurile de conducere ale federațiilor sindicale și ale federațiilor patronale/patronate reprezentative la nivel sectorial sau afiliate la o confederație sindicală sau patronală reprezentativă la nivel național.
* personalul angajat și membrii în structurile de conducere ale organizațiilor sindicale de bază și ale organizațiilor patronale/patronate, afiliate la o federație sindicală, respectiv federație patronală /patronat reprezentativă la nivel sectorial sau afiliată la o confederație sindicală/patronală reprezentativă.

Pentru a fi eligibile, persoanele din grupul țintă, la data intrării în operațiunile FSE+, îndeplinesc cumulativ următoarele criterii:

* persoanele din grupul țintă trebuie să aibă domiciliul/reședința în una din regiunile mai puțin dezvoltate sau în regiunea București Ilfov;
* au împlinit 18 ani;
* au vârsta sub 65 de ani.

La momentul intrării în operațiune, pentru fiecare persoană din grupul țintă, solicitantul va trebui să atașeze documente, după cum urmează:

Dovada angajării la:

* o confederație sindicală/patronală reprezentativă la nivel național;
* o federație sindicală/patronală reprezentativă la nivel de sector sau afiliată la o confederație sindicală/patronală reprezentativă la nivel național;
* o organizație sindicală sau patronală reprezentativă afiliată la o federație sindicală/patronală reprezentativă la nivel de sector sau afiliată la o confederație sindicală/patronală reprezentativă la nivel național.

Dovada apartenenței la structurile de conducere ale:

* confederației sindicale/patronale reprezentativă la nivel național;
* federației sindicale/patronale reprezentativă la nivel de sector sau afiliată la o confederație sindicală/patronală reprezentativă la nivel național;
* unei organizații sindicale sau patronale reprezentativă afiliată la o federație sindicală/patronală reprezentativă la nivel de sector sau afiliată la o confederație sindicală/patronală reprezentativă la nivel național.

Membrii/specialiștii partenerilor sociali vor fi incluși în grupul țintă și vor fi contabilizați la indicatorii de realizare în cazul în care beneficiază de măsuri de formare/instruire în conformitate cu Activitatea nr. 3 definită conform secțiunea 5.2.2 Activități eligibile din prezentul Ghidul.

Nici o persoană fizică nu va putea face parte din grupul țintă al operațiunilor finanțate în cadrul prezentului apel de proiecte dacă organizația sindicală/patronală din care face parte, în calitate de angajat sau în calitate de membru al structurilor de conducere nu face parte din grupul țintă al operațiunii.

Valorile minime acceptate ale participanților pe categorii de grupuri țintă eligibil și regiune de implementare sunt prezentate mai jos:

|  |  |  |  |
| --- | --- | --- | --- |
| **Obiectiv specific** | **Categorie grup țintă** | **Valoarea minimă obligatorie pe proiect – Regiune dezvoltată** | **Valoarea minimă obligatorie pe proiect – Regiuni mai puțin dezvoltate** |
| *O.S. 4.2* | Organizații sindicale și patronale reprezentative definite în conformitate cu prevederile legii nr. 367/2022 privind dialogul social | *1* | *5* |
| *O.S. 4.2* | Membri/specialiști ai partenerilor sociali | *55* | *320* |

Includerea grupului țintă la tipurile de regiuni se realizează exclusiv pe baza adresei de domiciliului în cazul persoanelor fizice și pe baza adresei sediului social în cazul persoanelor juridice.

Valoarea minimă obligatorie al categoriilor grupului țintă vizat de proiect este element de eligibilitate.

Beneficiarii de finanțare nerambursabilă au obligația de a respecta prevederile Regulamentului (UE) nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date (Regulamentul general privind protecția datelor), transpuse în legislația națională prin Legea nr. 190/2018, precum și prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislația națională prin Legea nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările și completările ulterioare.

Astfel, participanții la activitățile proiectului vor fi informați despre obligativitatea de a furniza datele lor personale si despre faptul că datele lor personale vor fi prelucrate în aplicațiile electronice SMIS/MySMIS, în toate fazele de evaluare/ contractare/ implementare/ sustenabilitate a proiectului, cu respectarea dispozițiilor legale menționate. Beneficiarii trebuie să facă dovada ca au obținut consimțământul pentru prelucrarea datelor cu caracter personal de la fiecare participant, în conformitate cu prevederile legale menționate. Depunerea cererii de finanțare reprezintă un angajament ferm privind acordul solicitantului în nume propriu și/sau pentru interpuși, cu privire la prelucrarea datelor cu caracter personal procesate în evaluarea proiectului.

## *4.11 Reguli privind ajutorul de stat*

Nu este cazul.

## *4.12 Reguli privind instrumentele financiare*

Având în vedere că tipurile de acțiuni susținute în cadrul apelurilor nu generează venituri, sprijinul va fi acordat sub formă de granturi și nu prin intermediul instrumentelor financiare.

## *4.13 Reguli privind parteneriatul*

În cadrul acestor apeluri, proiectele se pot implementa cu solicitant unic sau în parteneriat cu unul sau mai mulți parteneri.

În cazul proiectelor implementate în parteneriat, se va desemna obligatoriu ca lider al parteneriatului o entitate înregistrată fiscal in România.

Alegerea partenerilor este în exclusivitate de competența Solicitantului, în calitate de lider al parteneriatului.

Partenerii vor fi selectați astfel încât să desfășoare activități relevante pentru domeniul proiectului, în funcție de obiectivele specifice fiecărui apel de proiecte.

Pot fi selectați doar parteneri individuali, nu consorții, asociații de parteneri, grupuri de societăți.

În situația în care activitatea în cauză nu poate fi asigurată de un singur partener, pot fi selectați mai mulți parteneri pentru implementarea aceleiași activități. În această situație, va fi detaliată implicarea fiecărui partener în implementarea activității comune.

Nu vor fi selectați parteneri în scopul realizării în cadrul proiectului a unor activități de tipul: dezvoltarea de aplicații şi sisteme informatice, supervizarea activităților subcontractate de beneficiar, servicii hoteliere, furnizare de bunuri, organizare evenimente, etc. Astfel de activități vor face obiectul subcontractării, respectiv contractelor de furnizare/servicii.

În cazul proiectelor implementate in parteneriat, activităţile de subcontractare se realizează numai de către solicitantul de finanţare/liderul de parteneriat, nu şi de către partenerul/ partenerii acestuia. Prin excepție, partenerii pot subcontracta activități/subactivități suport (de ex., organizare evenimente, pachete complete conţinând transport şi cazare a participanţilor şi/sau a personalului propriu, sonorizare, interpretariat, tipărituri), dar nu și activități relevante, pentru care au fost selectați ca parteneri, în baza expertizei în domeniu.

În distribuția bugetului proiectului (total cheltuieli eligibile) pe fiecare membru al parteneriatului, se va ține cont de faptul că, in mod obligatoriu, bugetul gestionat de liderul de parteneriat (total cheltuieli eligibile asumate de liderul de parteneriat) trebuie să fie mai mare decât bugetul gestionat de oricare alt membru al parteneriatului (total cheltuieli eligibile per partener), cu exceptia parteneriatelor intre instituțiile publice.

Indiferent de numărul partenerilor implicaţi în implementarea unui proiect, va fi semnat un singur Acord de parteneriat între toţi partenerii (Anexa 1 Acord de parteneriat la Ghidul Solicitantului – Condiții generale PEO 2021-2027). Proiectelor implementate în parteneriat li se aplică dispozițiile Ordonanței de urgență a Guvernului nr. 133/2021.

În vederea stabilirii unui parteneriat, solicitanții publici și privați care intenționează să intre într-o relație de parteneriat vor elabora o Notă justificativă care va conține o analiză a valoriiadăugate a parteneriatului în ceea ce privește utilizarea eficientă a fondurilor și in care vor fi precizate, pentru fiecare partener in parte, rolul si responsabilitățile, contribuția și expertiza/ experiența relevantă pentru implementarea proiectului.

În cererea de finanțare se va detalia rolul fiecărui partener în implementarea proiectului, resursele umane și materiale alocate, precum și bugetul alocat pentru implementarea activității/activităților asumate de fiecare partener.

Atât Solicitantul cât și fiecare Partener trebuie să contribuie financiar la implementarea proiectului, respectiv să aibă alocate cheltuieli eligibile din totalul cheltuielilor eligibile prevăzute in buget, corespunzător activităților în care este implicat fiecare partener, nefiind posibil ca un partener și/sau solicitantul să asigure partea de buget (contribuție/ asistență financiară nerambursabilă sau/si contribuție proprie) prevăzută pentru alt partener /care trebuie asigurată de alt partener.

## *4.14 Teme orizontale*

În conformitate cu prevederile art. 9 alin. (1) din Regulamentul UE nr. 2021/1060 și cu prevederile articolelor 6 și 28 din Regulamentul UE nr. 1057/2021 atât în pregătirea și implementarea operațiunilor beneficiarul trebuie să asigure respectarea principiilor și temelor orizontale:

• Egalitatea de șanse și de tratament între femei și bărbați și integrarea perspectivei de gen. Se vor prezenta în Cererea de finanțare măsurile concrete ce vor fi implementate în vederea asigurării respectării principiului și prevederilor legale naționale și comunitare cu privire la egalitatea de șanse și de tratament între femei și bărbați și integrarea perspectivei de gen.

• Nediscriminarea și prevenirea oricărei forme de discriminare pe criterii de rasă, naţionalitate, etnie, limbă, religie, categorie socială, convingeri, sex, orientare sexuală, vârstă, handicap, boală cronică necontagioasă, infectare HIV, apartenenţă la o categorie defavorizată, precum şi orice alt criteriu care are ca scop sau efect restrângerea, înlăturarea recunoaşterii, folosinţei sau exercitării, în condiţii de egalitate, a drepturilor omului şi a libertăţilor fundamentale sau a drepturilor recunoscute de lege, în domeniul politic, economic, social şi cultural sau în orice alte domenii ale vieţii publice. Se vor prezenta în Cererea de finanțare măsurile concrete ce vor fi implementate în vederea asigurării respectării principiului și prevederilor legale naționale și comunitare cu privire la prevenirea oricăror forme de discriminare.

• Accesibilitatea pentru persoanele cu dizabilități. Se vor prezenta în Cererea de finanțare măsurile concrete ce vor fi implementate în vederea asigurării accesibilității persoanelor cu dizabilități în toate spațiile în care se desfășoară operațiunea.

* Dezvoltarea durabilă. Se vor prezenta în Cererea de finanțare măsurile concrete ce vor fi implementate în vederea promovării dezvoltării durabile astfel cum este prevăzut la art. 11 din TFUE, ținând seama de obiectivele de dezvoltare durabilă ale ONU, de Acordul de la Paris și de principiul de „a nu prejudicia în mod semnificativ“, cu respectarea acquis-ului UE în domeniul protecției mediului*.*

## *4.15 Aspecte de mediu. Schimbări climatice*

Nu este cazul.

## *4.16 Caracterul durabil al proiectului*

După finalizarea perioadei de implementare, se menține obligația Beneficiarului și a membrilor Parteneriatului de a asigura sustenabilitatea si durabilitatea proiectului, conform specificațiilor asumate în cererea de finanțare, de a păstra toate documentele în legătură cu utilizarea finanțării pe perioada stabilita in contractual de finanțare și se menține obligația obligația de a pune la dispoziția AM PEO / OI PEO delegat, Autorității de Certificare şi Plată, Autorității de Audit, Comisiei Europene, Oficiului European de Luptă Antifraudă, Curții Europene de Conturi, precum și oricărui organism abilitat să efectueze verificări asupra modului de utilizare a finanțării nerambursabile, documentele solicitate.

## *4.17 Teme secundare*

În conformitate cu prevederile art. 9 alin. (1) din Regulamentul UE nr. 2021/1060 și cu prevederile articolelor 6 și 28 din Regulamentul UE nr. 1057/2021 atât în pregătirea și implementarea operațiunilor beneficiarul trebuie să asigure respectarea principiilor și temelor secundare:

* **Contribuția la competențele și locurile de muncă verzi și la economia verde.**

Solicitantul va prezenta în Cererea de finanțare măsurile concrete ce vor avea în vedere că activitățile finanțate din Fondul Social European Plus sunt furnizate într-un mod prin care se asigură reducerea impactului negativ asupra mediului, acestea pot conține acțiuni specifice prin includerea unor module de dezvoltare a competențelor de dezvoltare durabilă, care să promoveze dezvoltarea de locuri de muncă ecologice, sau care au în vedere protecția sau îmbunătățirea mediului, protejarea și conservarea biodiversității sau utilizarea eficientă a resurselor.

Pentru ca o operațiune să contribuie la sprijinirea temei secundare „Contribuția la competențele și locurile de muncă verzi și la economia verde“ un procent de cel puțin 1% din cheltuielile totale eligibile trebuie să fie aferente implementării temei secundare.

* **Consolidarea capacităților partenerilor sociali**

Solicitantul va prezenta în Cererea de finanțare măsurile concrete ce vor avea în vedere că activitățile finanțate din Fondul Social European Plus sunt furnizate într-un mod prin care se asigură consolidarea capacităților partenerilor sociali. Pentru ca o operațiune să contribuie la sprijinirea temei secundare „Consolidarea capacităților partenerilor sociali“ un procent de 100% din cheltuielile totale eligibile trebuie să fie aferente implementării temei secundare.

## *4.18 Informare și publicitate*

Solicitanții și beneficiarii de finanțare nerambursabilă au obligația de a asigura informarea, publicitatea și vizibilitatea sprijinului oferit prin finanțarea acordată in cadrul acestor apeluri, prin măsuri adaptate și corelate cu activitățile si anvergura proiectului.

Solicitanții și beneficiarii de finanțare nerambursabilă trebuie să-și asume și respectiv să aplice în implementarea proiectului următoarele măsuri minime de informare, publicitate și vizibilitate:

* Asigurarea vizibilității proiectului (prin expunerea unui afiș) la sediul/ sediile de implementare a proiectului;
* Beneficiarii se asigură că cei care participă în cadrul proiectului sunt informați în mod specific cu privire la sprijinul acordat prin FSE+;
* Documentele referitoare la implementarea proiectelor și publicate pentru public sau pentru participanți, inclusiv certificatele de prezență sau alte certificate, trebuie să includă o mențiune cu privire la faptul că operațiunea a fost sprijinită în cadrul FSE+.

Activitățile de informare şi publicitate se referă la publicitatea cu caracter general aferentă proiectului și vor fi bugetate la cheltuieli indirecte.

În cadrul prezentelor apeluri de proiecte, pot fi bugetate activități specifice adresate grupului țintă, de tipul campanii de informare și conștientizare, campanii de recrutare a grupului țintă etc.; aceste activități nu reprezintă măsuri de informare si publicitate a proiectului, ci activități/subactivități de-sine-stătătoare, care vor fi bugetate la cheltuieli directe.

# ***5. CONDIȚII DE ELIGIBILITATE***

## *5.1 Eligibilitatea solicitanților și partenerilor*

### *5.1.1 Cerințe generale privind eligibilitatea solicitanților și partenerilor*

În cadrul prezentelor apeluri de proiecte, proiectele pot fi depuse individual sau în parteneriat, constituit din două sau mai multe entități din categoriile eligibile menționate la 5.1.2 și 5.1.3, în baza unui Acord de parteneriat, partenerii având înțelesul prevederilor de la secțiunea 1.8. Reguli aplicabile în cazul parteneriatului, din Ghidul Solicitantului – Condiții Generale Programul Educație și Ocupare (PEO) 2021-2027 - [https://mfe.gov.ro/PEO-21-27/](https://mfe.gov.ro/PoEO-21-27/).

Lista beneficiarilor eligibili a fost stabilită pe baza prevederilor programului PEO 2021-2027 și pe cea a specificității apelului de proiecte, care vizează furnizarea de pachete integrate.

### *5.1.2 Categorii de solicitanți eligibili*

Pentru această cerere de propuneri de proiecte solicitanții eligibili sunt:

* Confederații sindicale și patronale reprezentative la nivel național inclusiv structuri teritoriale ale confederațiilor sindicale și patronale reprezentative la nivel național, cu personalitate juridică proprie.

### *5.1.3 Categorii de parteneri eligibili*

Pentru această cerere de propuneri de proiecte partenerii eligibili sunt:

* Confederații sindicale și patronale reprezentative la nivel național;
* Structuri teritoriale ale confederațiilor sindicale și patronale reprezentative la nivel național, cu personalitate juridică proprie;
* Federații sindicale/sindicate reprezentative la nivel sectorial sau federații sindicale/sindicate nereprezentative la nivel sectorial dar afiliate la o confederație sindicală reprezentativa la nivel național;
* Federații patronale/patronate reprezentative la nivel sectorial sau federații patronale/patronate nereprezentative la nivel sectorial dar afiliate la o confederație patronală reprezentativa la nivel național.

Nu se pot constitui parteneriate din care să facă parte o confederație sindicală/patronală și structuri teritoriale cu personalitate juridică ale acelorași confederații sindicale/patronale.

Este recomandabil ca membrii și personalul solicitanților eligibili să-și dezvolte competențele, abilitățile și resursele pentru a demara și gestiona procese de dezvoltare organizațională și consolidarea dialogului social. În acest sens, solicitanții/partenerii pot fi implicați în activități de formare/perfecționare/specializare, pot elabora studii/analize/cercetări relevante în domeniul dialogului social, al dreptului muncii etc. și pot participa la întâlniri cu toți factorii implicați care au în vedere consolidarea dialogului social și a parteneriatelor pentru ocupare și formare.

Prin excepție de la Ghidul Solicitantului Condiții Generale – o entitate cu personalitate juridică nu poate participa în mai mult de un proiect în cadrul prezentului apel de proiect indiferent de calitatea sa de partener sau solicitant. Anterior demarării procesului de evaluare tehnica și financiară preliminară, în cazul identificării unei entități cu personalitate juridică în mai mult de un proiect, indiferent de calitatea de partener sau solicitant, toate proiectele în care aceasta entitate cu personalitatea juridica este inclusa indiferent de calitatea de partener sau solicitant vor fi respinse de la finanțare.

## *5.2 Eligibilitatea activităților*

### *5.2.1.Cerințe generale privind eligibilitatea activităților*

În cadrul prezentelor apeluri de proiecte sunt eligibile activitățile relevante și activitățile relevante și obligatorii detaliate mai jos.

### *5.2.2 Activități eligibile*

În cadrul acestui apel vor fi susținute în mod corelat și unitar activități din cadrul ESO 4.2, menite să sprijine modernizarea și îmbunătățirea dialogului social pentru piața muncii prin:

**Activitatea 0 Realizarea analizei de nevoi și elaborarea Cererii de finanțare (activitate obligatorie)**

Această activitate, ce se derulează anterior depunerii în MySMIS2021/SMIS2021+ a Cererii de finanțare presupune:

* Realizarea unei analize de nevoi extinse în vederea fundamentării măsurilor propuse spre finanțare;
* Elaborarea Cererii de finanțare și transmiterea în sistemul informatic MySMIS2021/SMIS2021+.

Cheltuielile generate de implementarea acestei activități sunt eligibile la rambursare doar pentru acele operațiuni care au fost selectate la rambursare și vor fi rambursate odată cu prima Cerere de rambursare transmisă după semnarea Contractului de finanțare. Cuantumul maxim al cheltuielilor rambursate pentru implementarea acestei activități este de 45.000 euro, la cursul InforEuro \_\_\_\_\_\_\_ aferent lunii lansării prezentului apel de proiecte.

Activitatea este în sarcina exclusivă a solicitantului, iar toate cheltuielile generate de implementarea activității vor fi angajate și lichidate de către liderul de parteneriat.

În vederea rambursării cheltuielilor generate pentru implementarea acestei activități, solicitantul are obligația respectării regulilor de eligibilitate ale cheltuielilor, inclusiv în domeniul achizițiilor.

**Activitatea 1 Dezvoltarea centrelor de cercetare la nivelul partenerilor sociali și realizarea de analize cu privire la tendințele manifestate la nivel național, sectorial în legătură cu aspecte precum: evoluții economice, condiții de muncă, organizarea muncii, necesar de formare, negocieri colective etc. (activitate obligatorie)**

În cadrul proiectului se va dezvolta cel puțin o structură (centru de cercetare), fără personalitate juridică, cu rolul de a derula analize cu privire la tendințele manifestate la nivel național sau sectorial cu privire la aspecte de interes în domeniul dialogului social de exemplu: evoluții economice, condiții de muncă, organizarea muncii, necesar de formare, negocieri colective etc. Prin intermediul operațiunii se vor putea finanța cheltuielile necesare pentru funcționarea structurii cum ar fi, fără a ne limita, cheltuieli cu angajarea experților ce vor asigura derularea analizelor specifice, achiziționarea echipamentelor necesare, asigurarea spațiului de derulare a activității (închiriere/amenajare), asigurarea utilităților necesare activității în centrele de cercetare etc.

În cazul în care un proiect este implementat în parteneriat iar în parteneriat sunt incluse mai multe confederații sindicale/patronale – la nivelul fiecărei confederații sindicale/patronale se va realiza un centru de cercetare.

În cazul în care din parteneriat fac parte și alte entități eligibile conform secțiunii 5.1.3 Categorii de parteneri eligibili acestea nu au obligația de a înființa centre de cercetare. În cazul în care se optează pentru dezvoltarea unor centre de cercetare și la nivelul partenerilor alții decât confederații sindicale/patronale – toate obligațiile ce decurg din prezentul Ghid al Solicitantului Condiții Specifice, pentru confederațiile sindicale/patronale inclusiv cele de sustenabilitate se aplică și partenerilor alții decât confederațiile sindicale sau patronale. În această situație în Cererea de finanțare se va menționa expre faptul că partenerul (altul decât confederațiile sindicale/patronale) urmează să dezvolte un centru de cercetare și va depune Declarație privind asumarea sustenabilității măsurilor finanțate (Anexa 3 la Ghidul Solicitantului Condiții Specifice).

În perioada de implementare a proiectului, în funcție de specificul activității solicitantului/partener (confederație sindicală/confederație patronală) la nivelul fiecărui centru de cercetare finanțat prin proiect se va realiza cel puțin o analiză (per an de implementare) la nivel național sau sectorial cu privire la tendințele manifestate la nivel național, sectorial în legătură cu aspecte precum: evoluții economice, condiții de muncă, organizarea muncii, necesar de formare, negocieri colective, etc. În cazul în care analiza presupune anchetă sociologică și culegerea de date pe bază de anchetă sociologică, conceperea metodologiei de derulare a anchetei sociologice și aplicarea acesteia, inclusiv interpretarea datelor se va fi realizată la nivelul fiecărui centru de cercetare cu resurse umane proprii, este permisă externalizarea exclusiv pe componenta de asigurare a operatorilor de teren (daca este necesar).

Prin excepție de la Ghidul Solicitantului Condiții Specifice – externalizarea de către parteneri a serviciilor de asigurare de operatori pentru culegerea datelor în cadrul anchetelor sociologice este permisă.

Analizele și concluziile analizelor derulate în cadrul centrelor de cercetare vor fi publicate pe paginile web ale partenerilor și vor fi disponibile publicului larg de la finalizarea acestora pana la finalizarea perioadei de sustenabilitate de 5 ani.

În cadrul Cererii de finanțare, pentru fiecare centru de cercetare în parte, finanțat prin proiect, se vor menționa ariile de cercetare și analiză ce vor fi vizate pentru analizele efectuate prin proiect precum și relevanța acestor analize din perspectiva dialogului social.

Centrul de cercetare trebuie să devină funcțional și să demareze procesul de colectare de date pentru analizele relevante, conform specificului fiecărui partener implicat, cel târziu în luna a 7 de implementare. Funcționalitatea centrului de cercetare se demonstrează prin:

* Angajarea a minim 75% din experții stabiliți pentru activitate în centrul de cercetare (echivalent normă întreagă)
* Asigurarea disponibilității spațiului destinat funcționării centrului de cercetare
* Finalizarea elaborării metodologiei de realizare a primei analize naționale, sectoriale.

În cazul nerespectării termenului de asigurare a funcționării centrului de cercetare toate cheltuielile aferente implementării activităților în/pentru centrul de cercetare vor fi declarate neeligibile începând cu luna 7 de implementare până la demararea efectivă a activităților în cadrul centrului de cercetare.

Prin intermediul Cererii de finanțare, solicitantul și fiecare din parteneri urmează să își asume menținerea funcționării centrului de cercetare pentru o perioadă de minim 5 ani de la finalizarea operațiunii. În perioada de 5 ani este obligatorie asigurarea resurselor financiare necesare păstrării personalului din centrul/centrele de cercetare la cel puțin la nivelul resurselor umane angajate pentru activitatea în centrul de cercetare pe perioada de implementare a proiectului (număr de persoane angajate echivalent normă întreagă, personal angajat cu minim același cerințe privind educația și experiența profesională). În același timp pe perioada de sustenabilitate se vor asigura resursele financiare și se va realiza minim o lucrare de analiza cu privire la tendințele manifestate la nivel național, sectorial în legătură cu aspecte precum: evoluții economice, condiții de muncă, organizarea muncii, necesar de formare, negocieri colective, etc, în funcție specificul activității curente a confederației sindicale/confederației patronale. Prin cererea de finanțare se vor indica și asuma surse concrete de finanțare pentru asigurarea sustenabilității (resurse financiare proprii, cotizații, etc.), simpla indicare a unor surse de finanțare constând în finanțări nerambursabile ulterioare nu va fi luată în considerare.

În același timp, în cadrul Centrelor de cercetare se vor putea implementa, în funcție de specificul activității partenerilor (măsuri relevante, dar ce nu sunt obligatorii):

* + Derularea unor activități de cercetare relevante pentru consolidarea expertizei partenerilor sociali în acord cu tematicile europene și naționale cu care se operează în contextul SE și PEDS;
  + Activitati de colectare de date si cercetare, inclusiv contractare de servicii de expertiza pentru partenerii sociali în vederea elaborării unor puncte de vedere coerente și eficiente pe marginea proiectelor de acte normative si politici publice supuse dezbaterii publice, inclusiv îmbunătățirea expertizei partenerilor sociali în ceea ce privește elaborarea sau analiza de politici publice;
  + Realizarea de rapoarte naționale/sectoriale privind calitatea dialogului social, analiză bazată pe metodologii agreate la nivelul partenerilor sociali;
  + Realizarea unor evaluări și inițierea unui set de propuneri de măsuri pentru întărirea negocierilor colective.

**Activitatea 2 Dezvoltarea centrelor de servicii/resurse la nivelul partenerilor sociali și furnizarea de servicii și asigurarea de resurse pentru membrii (activitate obligatorie)**

În cadrul proiectului se va dezvolta cel puțin o structură (centru de servicii/resurse), fără personalitate juridică, cu rolul de a furniza membrilor (patronate/ întreprinderi/ sindicate/lucrători) servicii specifice nevoilor membrilor ca de exemplu:

* Servicii de asistență;
* Servicii de consiliere și informare;
* Servicii de formare/instruire

Prin intermediul operațiunii se vor putea finanța cheltuielile necesare pentru funcționarea structurii cum ar fi, fără a ne limita, cheltuieli cu angajarea experților ce vor asigura derularea analizelor specifice, achiziționarea echipamentelor necesare, asigurarea spațiului de derulare a activității (închiriere/amenajare), asigurarea utilităților necesare activității în centrele de servicii/resurse.

În vederea furnizării unor servicii de calitate în cadrul centrelor de servicii/resurse, în funcție de specificul fiecărui serviciu – prin intermediul proiectului se pot finanța măsuri/activități de îmbunătățire a expertizei partenerilor sociali (lider de parteneriat/parteneri). În Cererea de finanțare se va prezenta o analiză a nevoilor identificate la nivelul liderului de parteneriat/partenerilor pentru facilita îmbunătățirea expertizei în vederea furnizării de servicii de calitate. Analiza de nevoi va trebui să indice măsurile/acțiunile necesar a fi întreprinse pentru îmbunătățirea expertizei pentru furnizarea serviciilor pe două paliere:

* Măsuri/acțiuni minime ce trebuie derulate anterior demarării furnizării serviciilor
* Măsuri/acțiuni minime ce pot fi implementate în paralel cu derularea serviciilor pentru asigurarea îmbunătățirii continue a procesului de furnizare a serviciilor.

De măsurile destinate îmbunătățirii calității expertizei în vederea furnizării serviciilor vor beneficia membri grupului țintă: „specialiști ai partenerilor sociali“ ce vor fi implicați în mod obligatoriu în furnizarea serviciilor în cadrul centrului de servicii/resurse.

În cazul în care un proiect este implementat în parteneriat iar în parteneriat sunt incluse mai multe confederații sindicale/patronale – la nivelul fiecărei confederații sindicale/patronale se va realiza cel puțin un centru de servicii/resurse.

În cazul în care din parteneriat fac parte și alte entități eligibile conform secțiunii 5.1.3 Categorii de parteneri eligibili acestea nu au obligația de a înființa centre de servicii/resurse. În cazul în care se optează pentru dezvoltarea unor centre de servicii/resurse și la nivelul partenerilor alții decât confederații sindicale/patronale – toate obligațiile ce decurg din prezentul Ghid al Solicitantului Condiții Specifice, pentru confederațiile sindicale/patronale inclusiv cele de sustenabilitate se aplică și partenerilor alții decât confederațiile sindicale sau patronale. În această situație în Cererea de finanțare se va menționa expre faptul că partenerul (altul decât confederațiile sindicale/patronale) urmează să dezvolte un centru de servicii/resurse și va depune Declarație privind asumarea sustenabilității măsurilor finanțate (anexa 4 la Ghidul Solicitantului Condiții Specifice).

În cadrul centrelor de servicii/resurse, pe perioada de implementare a proiectului se va operaționaliza implementarea activităților în centrele de servicii/resurse și se va demara și implementa procesul de furnizare a serviciilor. În cazul serviciilor ce necesită proceduri de autorizare/acreditare/licențiere se va asigura respectarea prevederilor legale privind procesul de autorizare/acreditare/licențiere anterior demarării furnizării serviciilor.

În cadrul Cererii de finanțare, pentru fiecare centru de servicii/resurse se vor menționa în mod clar următoarele aspecte:

* Tipul de servicii ce urmează a fi dezvoltate și implementat în cadrul proiectului;
* Metodologia de implementare a serviciilor derulate în cadrul proiectului;
* Autorizațiile/acreditările/licențierile (sau faptul că serviciile oferite nu necesită acreditări/autorizații/licențieri) necesare;
* Relevanța serviciilor oferite pentru membrii solicitantului/partenerilor (patronate/întreprinderi/sindicate/lucrători);
* Tipul de grup țintă ce va beneficia de fiecare serviciu în parte;
* Numărul persoanelor/entităților ce vor beneficia de fiecare serviciu în parte;
* Orice alte aspecte considerate relevante pentru implementarea serviciilor furnizate prin proiect.

Centrul de servicii/resurse trebuie să devină funcțional și să demareze procesul de furnizare a tuturor tipurilor de servicii asumate prin Cererea de finanțare, cel târziu în luna a 7 de implementare. Funcționalitatea centrului de cercetare se demonstrează prin:

* Angajarea a minim 75% din experții stabiliți pentru activitate în centrul de servicii/resurse (echivalent normă întreagă);
* Asigurarea disponibilității spațiului/spațiilor destinat funcționării centrului de servicii;
* Obținerea eventualelor autorizații/acreditări/licențieri;
* Demararea furnizării serviciilor propriu zise.

În cazul nerespectării termenului de asigurare a funcționării centrului de servicii/resurse toate cheltuielile aferente implementării activităților în/pentru centrul de servicii/resurse vor fi declarate neeligibile la rambursare începând cu luna 7 de implementare până la demararea efectivă a activităților în cadrul centrului de cercetare vor fi declarate neeligibile.

Prin intermediul Cererii de finanțare, solicitantul și fiecare din parteneri urmează să își asume menținerea funcționării centrelor de servicii/resurse pentru o perioadă de minim 5 ani de la finalizarea operațiunii. In perioada de sustenabilitate în fiecare centru de servicii/resurse trebuie sa se deruleze cel puțin serviciile furnizate pe perioada de implementare. În cazul serviciilor ce necesită autorizare/acreditare/licențiere se va asigura autorizarea/acreditarea/licențierea serviciilor pe toată perioada de sustenabilitate. Prin cererea de finanțare se vor indica și asuma surse concrete de finanțare pentru asigurarea sustenabilității (resurse financiare proprii, cotizații, etc.), simpla indicare a unor surse de finanțare constând în finanțări nerambursabile ulterioare nu va fi luată în considerare.

În același timp, în cadrul Centrelor de cercetare se vor putea implementa, în funcție de specificul activității partenerilor (măsuri relevante, dar ce nu sunt obligatorii):

* Masuri de sprijin pentru îmbunătățirea managementului organizațional, a planificării strategice precum și optimizarea fluxurilor instituționale specifice partenerilor sociali, inclusiv digitalizarea activității partenerilor sociali;
* Realizarea unor campanii de promovare care sa explice avantajele negocierii și încheierii de contracte colective de muncă;
* Asigurarea infrastructurii necesare în vederea unei funcționării adecvate a structurilor reprezentative ale dialogului social;
* Dezvoltarea unor instrumente pentru o mai bună gestionare a informațiilor referitoare la organizațiile membre și membrii de sindicat, inclusiv instrumente de colectare a cotizațiilor;
* Introducerea unor mecanisme și instrumente de lucru pentru îmbunătățirea capacitații partenerilor sociali de monitorizare a stării de sănătate și securitate în muncă a lucrătorilor;
* Realizarea unor campanii de recrutare de noi membrii;
* Dezvoltarea de servicii suport dedicate membrilor;
* Schimb de bune practici la nivel european.

**Activitatea 3 Derularea de programe de formare pentru partenerii sociali în vederea cereșterii calității reprezentării de către partenerii sociali (activitate obligatorie)**

În vederea creșterii calității reprezentării de către partenerii sociali se va implementa cel puțin una din următoarele măsuri:

* furnizarea de programe de formare sau crearea unor oportunități pentru schimb de informații la nivelul partenerilor sociali, atât la nivel național, dar și inter-sectorial sau regional in vederea creșterii calității reprezentării partenerilor sociali;
* furnizarea de programe de formare complexe pentru reprezentanții partenerilor sociali, in vederea îmbunătățirii calității expertizei partenerilor sociali reprezentativi pentru a furniza servicii de calitate membrilor săi, precum și pentru a îmbunătăți implicarea efectivă a acestora în dialogul social, indiferent de nivel;
* derularea unor activități de formare pe teme relevante pentru consolidarea expertizei partenerilor sociali în acord cu tematicile europene și naționale cu care se operează în contextul SE și PEDS;
* organizarea unor sesiuni de inițiere pentru lucrători, în special cei tineri, dar și pentru elevii și studenții din anii terminali cu privire la legislația muncii, rolul dialogului social si importanta partenerilor sociali;
* pregătirea unui curriculum care să conțină principalele competente necesare la nivelul structurilor partenerilor sociali și pregătirea unui pachet de cursuri care să contribuie la îmbunătățirea capacitații de dialog a partenerilor;
* Crearea unor centre regionale de formare pentru partenerii sociali;
* Organizarea unor workshop-uri la nivel sectorial dar și național în vederea evaluării stării dialogului social și pregătirea unor programe de învățare pentru reprezentanții partenerilor sociali;
* Crearea unor instrumente de evaluare a programelor de învățare și implementarea acestora;
* Sesiuni de formare pentru pregătirea partenerilor sociali in vederea participarii la negocierile colective.

În vederea creșterii calității procesului de reprezentare a partenerilor sociali se vor finanța programe de formare profesională (inițiere/specializare/perfecționare/calificare/ în conformitate cu prevederile OG 129/2000 privind formarea profesională a adulților cu modificările și completările ulterioare sau cu recunoaștere la nivel de organizație). În cadrul Cererii de finanțare solicitantul va prezenta:

* Programul/programele de formare profesională ce urmează a fi derulate;
* Relevanța programelor de formare propuse spre finanțare din perspectiva creșterii calității reprezentării;
* Numărul și tipologia persoanelor care vor beneficia de formare profesională.

În cazul programelor de formare altele decât cele de inițiere/perfecționare /specializare/calificare derulate în conformitate cu prevederile OG 129/2000 privind formarea profesională a adulților, în cererea de finanțare se va prezenta pe larg o metodologie de derulare a programelor de formare, metodologie ce va cuprinde cel puțin următoarele elemente:

* Modalitatea de derulare a programului de formare profesională;
* Numărul de ore de formare detaliat pe componenta de teorie si pe componenta de pregătire practica (daca este cazul) ;
* Modalitatea de organizare a procesului de evaluare si certificare a participanților la programul de formare.

**Activitatea 4 Alte măsuri de sprijin în vederea modernizării și îmbunătățirii dialogului social și a negocierilor colective pentru piața muncii (activitate relevantă)**

În cazul acestei activități sunt avute în vedere măsuri ce pot conduce la modernizarea și îmbunătățirea funcționării dialogului social si a negocierilor colective prin:

* + Crearea unor taskforce-uri regionale și sectoriale care sa asiste organizațiile partenerilor sociali pentru inițierea negocierilor colective și negocierea și încheierea contractelor colective;
  + Crearea si implementarea unor instrumente de monitorizare a contractelor colective încheiate și a conținutului acestora la nivel de drepturi;
  + Organizarea unor sesiuni de dezbateri privind situația negocierilor colective la nivel de sector și la nivel național;
  + Realizarea unor evaluării sectoriale cu privire la situația și evoluția celor mai importante aspecte ce țin de contractele colective de muncă: condiții de remunerare, sănătate și securitate în muncă, respectarea drepturilor lucrătorilor;
  + Fundamentarea și pregătirea unor pachete de masuri anuale pentru întărirea negocierilor colective;
  + Organizarea unor sesiuni de dezbateri/workshop-uri / conferințe, inclusiv în context European, pentru a identifica teme ce pot constitui baza revitalizării contractelor colective de muncă sectoriale;
  + Masuri de sprijin pentru partenerii sociali pentru a încheia acorduri de cooperare bipartite la nivel de grup de unități, sectorial sau național;
  + Dezvoltarea și implementarea de acorduri transnaționale și preluarea unor bune practici în ceea ce privește dialogul social și piața muncii la nivel European, inclusiv prin subvenționarea afilierii/participării organizațiilor reprezentative național la organizațiile similare în plan european;
  + Masuri de sprijin pentru implementarea acordurilor cadru europene;
  + Alte măsuri de sprijin pentru consolidarea partenerilor sociali în domeniul negocierilor colective.

Prin Cererea de finanțare beneficiarul va definii perioadele de derulare a fiecărei sub-activități în parte.

### *5.2.3.Activități principale/obligatorii/auxiliare. Activitatea de bază*

Activitatea 0, activitatea 1, Activitatea 2 și Activitatea 3 reprezintă activități de bază în cadrul acestui apel de proiecte.

### *5.2.4 Activități neeligibile*

Orice alte activități altele decât cele incluse în secțiunea 5.2.2 sunt neeligibile.

## *5.3.Eligibilitatea cheltuielilor*

### *5.3.1. Baza legală pentru stabilirea eligibilității cheltuielilor*

* REGULAMENTUL (UE) 2021/1060 AL PARLAMENTULUI EUROPEAN ȘI AL CONSILIULUI din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
* REGULAMENTUL (UE) 2021/1057 AL PARLAMENTULUI EUROPEAN ȘI AL CONSILIULUI din 24 iunie 2021 de instituire a Fondului social european Plus (FSE+) și de abrogare a Regulamentului (UE) nr. 1296/2013;
* ORDONANŢA DE URGENŢĂ nr. 133 din 17 decembrie 2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* HOTĂRÂREA nr. 873 din 6 iulie 2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;
* HOTĂRÂREA nr. 829 din 27 iunie 2022 pentru aprobarea Normelor metodologice de aplicare a Ordonanței de Urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.

### *5.3.2 Categorii de cheltuieli eligibile*

Pentru a fi eligibilă, o cheltuială trebuie să respecte prevederile naționale și europene care reglementează gestiunea fondurilor europene și a fondurilor naționale aferente acestora, precum și normele naționale privind gestionarea fondurile publice.

Decontarea cheltuielilor se realizează pe bază de costuri reale și pe bază de opțiuni de costuri simplificate, detaliate mai jos.

|  |  |  |
| --- | --- | --- |
| ***Cheltuielile eligibile******directe*** *reprezintă cheltuieli care pot fi atribuite unei anumite activități individuale din cadrul proiectului şi pentru care este demonstrată legătura cu activitatea/ subactivitatea în cauză* | | |
| ***Categorie MySMIS*** | ***Subcategorie MySMIS*** | ***Subcategoria (descrierea cheltuielii) conține:*** |
| *Cheltuieli aferente*  *managementului de proiect* | *cheltuielile salariale aferente liderului de parteneriat/partener unic (managerul de proiect, responsabil financiar si opțional responsabil achiziții publice și asistent manager* | *Salarii manager de proiect, responsabil financiar si opțional, responsabil achiziții publice și asistent manager* |
| *cheltuielile salariale aferente partenerului (coordonator de proiect din partea partenerului, responsabil financiar și, opțional, responsabilul de achiziții publice și asistent manager)* | *Salarii coordonator de proiect din partea partenerului, responsabil financiar și opțional, responsabilul de achiziții publice și asistent manager* |
| *Cheltuieli salariale* | *Cheltuieli salariale cu personalul*  *implicat în implementarea proiectului (în derularea activităților, altele decât management de proiect)* | *Salarii pentru personalul implicat in implementarea proiectului altele decât management de proiect. Sunt incluse în categoria cheltuielilor salariale aferente experților pentru implementarea activităților și cheltuielile aferente coordonatorului de activității din proiect ale partenerului (angajat al partenerului), cheltuielile salariale aferente responsabilului cu protecția datelor, ale experților de consiliere, orientare, experților de formare etc, în funcție de natura intervenției finanțate prin proiect* |
| *Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori)* | *-Contribuții angajat şi angajator pentru personalul implicat în managementul de proiect*  *-Contribuții angajați şi angajatori pentru personalul implicat in implementarea proiectului altele decât management de proiect* |
| *Onorarii/venituri asimilate salariilor pentru experți proprii/cooptați* | *Onorarii/venituri asimilate salariilor pentru experți proprii/cooptați* |
| *Cheltuieli cu deplasarea* | *Cheltuieli cu deplasarea pentru personal propriu și experți implicați in implementarea proiectului* | *- Cheltuieli pentru cazare, inclusiv manager proiect si coordonator proiect partener*  *-Cheltuieli cu diurna personalului propriu, inclusiv manager proiect si coordonator proiect partener*  *-Cheltuieli pentru transport, inclusiv manager proiect si coordonator proiect partener (transportul efectuat cu mijloacele de transport în comun sau taxi, gară, autogară sau port și locul delegării ori locul de cazare, precum și transportul efectuat pe distanta dintre locul de cazare și locul delegării)*  *-Taxe și asigurări de călătorie și asigurări medicale aferente deplasării* |
| *Cheltuieli cu deplasarea pentru participanți - grup țintă* | *-Cheltuieli pentru cazare*  *-Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, gară, autogară sau port și locul delegării ori locul de cazare, precum și transportul efectuat pe distanta dintre locul de cazare și locul delegării)*  *-Taxe și asigurări de călătorie și asigurări medicale aferente deplasării* |
| *Cheltuieli cu servicii* | *Cheltuieli pentru consultanță și expertiză* | *-Cheltuieli aferente diverselor achiziții de servicii specializate, pentru care solicitantul/partenerii nu au expertiza necesară (de exemplu, management de proiect, consultanță juridică necesară implementării activităților proiectului, formare profesională, servicii medicale aferente grupului țintă în vederea participării la programele de formare profesională, dezvoltarea de aplicatii si sisteme informatice destinate activităților cu grupul țintă etc.)* |
| *Cheltuieli cu servicii pentru organizarea de evenimente și cursuri de formare* | *- servicii de organizare evenimente cu grupul țintă sau în beneficiul grupului țintă, pachete complete conţinând transport şi cazare a participanţilor, grupului țintă şi/sau a personalului propriu, servicii de sonorizare, interpretariat, servicii de editare şi tipărire de materiale pentru sesiuni de instruire/formare a grupului țintă, editarea şi tipărirea de materiale publicitare destinate grupului țintă, cheltuieli necesare pentru identificarea nevoilor grupului țintă / comunităților etc.* |
| *Cheltuieli cu taxe/ abonamente/ cotizații/ acorduri/ autorizații necesare pentru implementarea proiectului* | *Cheltuieli cu taxe/abonamente/cotizații/acorduri/ autorizații/garanții bancare necesare pentru implementarea proiectului* | *Cheltuielile pentru achiziția de publicații/abonamente la publicații, cărți relevante pentru obiectul de activitate al beneficiarului, în format tipărit și/sau electronic, precum și cotizațiile pentru participarea la asociații.*  *-Achiziționare de reviste de specialitate, materiale educaționale relevante pentru operațiune, în format tipărit, audio și/ sau electronic;*  *-Taxe de eliberare a certificatelor de calificare/ absolvire;*  *-Taxe de participare la programe de formare/ educație;*  *-Cheltuielile aferente garanțiilor oferite de bănci sau alte instituții financiare;*  *-Taxe notariale.* |
| *Cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile* | *Cheltuieli cu achiziția de materii prime, materiale consumabile și alte produse similare necesare proiectului* | *Materiale consumabile*  *-Cheltuieli cu materii prime și materiale necesare derulării cursurilor practice*  *-Materiale direct atribuibile susținerii activităților de educație și formare*  *-Papetărie*  *-Cheltuieli cu materialele auxiliare*  *-Cheltuieli cu materialele pentru ambalat*  *-Cheltuieli cu alte materiale consumabile*  *- Licențe si software*  *- Multiplicare* |
| *Cheltuieli cu hrana* | *Cheltuieli cu hrana* | *-Cheltuieli cu hrana pentru participanți (grup țintă) și alți participanți la activitățile proiectului* |
| *Cheltuieli cu închirierea, altele decât cele prevăzute la cheltuielile generale de administrație* | *Cheltuieli cu închirierea, altele decât cele prevăzute la cheltuielile generale de administrație* | *- inchirierea de spatii aferente derularii activitatilor care conduc către rezultate și indicatori (evenimente, workshop-uri, training-uri, formare profesionala, servicii etc.)*  *- inchirierea de spații aferente derulării activităților proiectului*  *- Închiriere echipamente*  *- Închiriere vehicule*  *- Închiriere diverse bunuri* |
| *Cheltuieli de leasing* | *Cheltuieli de leasing fără achiziție* | *Rate de leasing plătite de utilizatorul de leasing pentru:*   * + *Echipamente*   + *Vehicule*   + *Diverse bunuri mobile şi imobile* |
| *Cheltuieli sub forma de bareme standard pentru costurile unitare* | *Cost unitar programe de formare cu recunoastere națională (inițiere/perfecționare/specializare)* | *-* |
| *Cost unitar programe de calificare nivel 2* | *-* |
| *Cost unitar programe de calificare nivel 3* | *-* |
| *Cost unitar programe de calificare nivel 4* | *-* |
| *Cheltuieli de tip FEDR* | *cheltuieli de tip FEDR cu excepția construcțiilor, terenurilor, achiziția imobilelor* | *Cheltuieli cu achizitia de echipamente, inclusiv echipamente IT, mobilier, alte cheltuieli pentru investiții necesare activităților proiectului.* |
| *Cheltuieli indirecte – Cheltuielile eligibile indirecte reprezintă cheltuieli efectuate pentru funcționarea de ansamblu a proiectului si care nu pot fi atribuite unei anumite activități* | | |
| *Finanțare la rate forfetare pentru costurile indirecte* | *Rata forfetară conform art. 54 lit (b) din Regulamentului (UE) nr. 2021/1060* | *-* |

Prin excepție de la Ghidul Solicitantului Condiții Specifice, externalizarea managementului de proiect este permisă.

### *5.3.3 Categorii de cheltuieli neeligibile*

*Nu sunt eligibile* următoarele categorii de cheltuielile, conform prevederilor art. 10 din HG nr. 873/2022, și anume:

a) cheltuielile prevăzute la art. 64 din Regulamentul (UE) 2021/1060;

b) cheltuielile efectuate în sprijinul relocării potrivit art. 66 din Regulamentul (UE) 2021/1060;

c) cheltuielile excluse de la finanțare potrivit art. 7 alin. (1), (4) și (5) din Regulamentul (UE) 2021/1058;

d) cheltuielile excluse de la finanțare potrivit art. 16 alin. (1) și art. 22 alin. (4) din Regulamentul (UE) 2021/1057;

e) cheltuielile excluse de la finanțare potrivit art. 9 din Regulamentul (UE) 2021/1056;

f) achiziția de echipamente și autovehicule sau mijloace de transport secondhand;

g) amenzi, penalități, cheltuieli de judecată și cheltuieli de arbitraj;

h) cheltuielile efectuate peste plafoanele specifice stabilite de autorități de management prin ghidul solicitantului, în aplicarea prevederilor art. 2 alin. (1) lit. f) din Hotărârea de Guvern nr. 873/ 2022;

i) cheltuielile excluse de la finanțare de autoritatea de management prin ghidul solicitantului, în aplicarea prevederilor art. 2 alin. (1) lit. f) din Hotărârea de Guvern nr. 873/ 2022, corespunzător specificului programului și particularităților operațiunilor;

j) cheltuielile realizate în cadrul operațiunilor care intră sub incidența prevederilor art. 63 alin. (6) din Regulamentul (UE) 2021/1060, cu excepția situațiilor reglementate la art. 20 alin. (1) lit. b) din același Regulament;

k) TVA recuperat pe baza declaraților depuse la ANAF.

Potrivit dispozițiilor art. 10 alin. (2) din Hotărârea de Guvern nr. 873/ 2022, cheltuielile aferente operațiunilor care fac obiectul uneia dintre situațiile prevăzute la art. 65 alin. (1) și (2) din Regulamentul (UE) 2021/1060, care afectează caracterul durabil al operațiunilor, devin neeligibile, proporțional cu perioada de neconformitate.

### *5.3.4 Plafoane de cheltuieli*

În cadrul proiectului pot fi decontate cheltuieli plafonate procentual/valoric, după cum urmează:

* + Cheltuielile de tip FEDR, inclusiv cele pentru echipamente, și cheltuielile pentru închiriere și leasing vor respecta regulile și plafoanele stabilite prin Ghidul Solicitantului - Condiții Generale PEO 2021-2027;
  + Valoarea cheltuielilor de tip FEDR directe nu trebuie să depășească procentul de 15% din valoarea cheltuielilor directe eligibile aferente proiectului;
  + Cheltuielile indirecte vor fi decontate ca rată forfetară fixă de 15% din costurile directe cu personalul, per proiect, prin aplicarea articolului 54 litera (b) din Regulamentul UE 2021/1060.

Atât solicitantul, cât și fiecare partener, trebuie să contribuie financiar la implementarea proiectului, nefiind posibil ca un partener sau/si solicitantul să asigure partea de buget (asistență financiară nerambursabilă sau/și contribuție proprie) prevăzută pentru un alt partener.

### *5.3.5 Opțiuni de costuri simplificate. Costuri directe și costuri indirecte*

Cheltuielile efectuate în cadrul proiectelor finanțate prin Programul Educație și Ocupare (directe sau indirecte, după caz) vor putea fi decontate:

* pe bază de costuri reale, caz în care pentru aceste cheltuieli trebuie prezentată o justificare în cererea de finanțare, iar la raportare, în susținerea eligibilității cheltuielilor efectuate pentru implementarea proiectului, beneficiarii vor depune documente justificative suport (state de plată, facturi etc);
* pe bază de opțiuni de costuri simplificate.

Programul Educație și Ocupare prevede două categorii de cheltuieli eligibile:

a) cheltuieli eligibile directe

și

b) cheltuieli eligibile indirecte

Cheltuielile eligibile directe sunt cheltuieli care pot fi atribuite unei anumite activităţi individuale din cadrul proiectului şi pentru care este demonstrată legătura directă cu activitatea în cauză. În această categorie sunt incluse, fără a se limita la acestea, următoarele tipuri de cheltuieli: servicii de formare profesională, servicii de informare și consiliere profesională, dezvoltarea de aplicații și sisteme informatice destinate activităților cu grupul țintă sau în beneficiul grupului țintă, organizarea de evenimente cu grupul țintă sau în beneficiul grupului țintă, pachete complete conţinând transport şi cazare a participanţilor, grupului țintă şi/sau a personalului propriu, sonorizare, interpretariat, editarea şi tipărirea de materiale pentru sesiuni de instruire/formare a grupului țintă, editarea şi tipărirea de materiale publicitare destinate grupului țintă, cheltuieli necesare pentru identificarea nevoilor grupului țintă / comunităților etc.

Cheltuielile eligibile indirecte sunt cheltuielile efectuate pentru funcționarea de ansamblu a proiectului şi care nu pot fi atribuite direct unei anumite activități. Aceste cheltuieli includ și cheltuieli generale de administrație, nefiind dimensionate în mod proporţional cu mărimea indicatorilor de realizare.

Cheltuielile de personal sunt cheltuielile aferente resurselor umane implicate în implementarea proiectului (de ex: cheltuieli salariale, onorarii, cheltuieli aferente personalului externalizat etc).

Cheltuielile de personal pot fi încadrate atât ca cheltuieli directe, cât și ca cheltuieli indirecte, în funcție de specificul acestora.

Regulile aplicabile cheltuielilor cu personalul cât și plafoanele aplicabile sunt stabilite în Ghidul Solicitantului - Condiții Generale PEO 2021-2027.

### *5.3.6 Opțiuni de costuri simplificate. Rate forfetare/costuri unitare/bareme de cost*

1. Pentru implementarea cursurilor de formare profesională cu recunoaștere națională în conformitate cu prevederile OG 129/2000 privind formarea profesionala a adulților de **inițiere, perfecționare sau specializare**, decontarea cheltuielilor se realizează pe bază de cost unitar, după cum urmează:

|  |  |  |
| --- | --- | --- |
| **Nivel curs** | **Cost unitar/angajat/** **oră programată de curs** | **Documente suport solicitate la rambursare** |
| cursuri de formare profesională cu recunoaștere națională în conformitate cu prevederile OG 129/2000 privind formarea profesionala a adulților de inițiere, perfecționare sau specializare | **24,81 lei** | * certificat de absolvire a unui program de formare profesională de inițiere, perfecționare sau specializare * acte de identitate ale participanților * declarație pe proprie răspundere a participanților care au absolvit cursurile de formare privind confirmarea primirii stimulentului de 5 lei/oră pe perioada derulării cursului |

Costul unitar va acoperi următoarele tipuri de cheltuieli:

- Taxe și plăți către unitățile care furnizează cursuri de FPC inclusiv taxa de curs, plata examinatorilor, precum și plata instructorilor externi care au susținut cursurile interne;

- Plăți efectuate pentru participanții la cursurile de FPC pentru transport și cazare;

- Costul forței de muncă al instructorilor interni și personalului propriu al centrului de pregătire, precum și al altor persoane implicate exclusiv sau parțial în coordonarea și susținerea cursurilor de FPC;

- Costul spațiului de pregătire (sălile de curs), al echipamentelor și materialelor didactice, inclusiv consumabilele folosite pentru cursurile de formare profesională continuă.

În plus, pentru participanți, la costul reieșit pentru stabilirea costului unitar s-au adăugat 5 lei/oră, reprezentând stimulente (ajutoare, premii) pentru cursanți pe perioada derulării cursului.

Nu sunt incluse cheltuielile cu managementul de proiect și cheltuielile indirecte.

**Costul unitar pentru cursurile de formarea profesionala de inițiere, perfecționare sau specializare este în proces de aprobare, astfel încât cuantumul și/sau componența acestuia pot suferi modificări.**

2. Pentru implementarea cursurilor de **calificare/recalificare de nivel 2 (360 ore), nivel 3 (720 ore) sau nivel 4 (1080 ore)**, decontarea cheltuielilor se realizează pe bază de costuri unitare, după cum urmează:

|  |  |  |
| --- | --- | --- |
| **Nivel curs calificare/**  **recalificare** | **Cost unitar/**  **participant** | **Documente suport solicitate la rambursare** |
| nivel 2 (360 ore) | **3.002,18 lei** | * certificate de calificare profesionala * acte de identitate ale participanților |
| nivel 3 (720 ore) | **4.971,91 lei** |
| nivel 4 (1080 ore) | **9.635,63 lei** |

Costul unitar acoperă toate costurile legate de formare și include costurile directe de personal, alte costuri directe (costul materialelor de teorie și practică, costul chiriei sălii de instruire, alte materiale) și costurile indirecte. Nu sunt incluse costurile legate de participare, cum ar fi costurile de transport, cazare, masă, subvenții etc., precum și costurile de gestionare a proiectului.

În ceea ce privește bugetarea cheltuielilor cu derularea cursurilor de calificare nivel 2, 3 și respectiv 4, care reprezintă cheltuieli sub forma de bareme standard pentru costurile unitare, acestea se vor bugeta în Cererea de finanțare conform algoritmului de mai jos:

N\*CU(2,3,4)= TC(2,3,4)

unde

N = Număr cursanți certificați ca urmare a participării la cursul de calificare/recalificare

CU(2,3,4) = Cost unitar nivel 2, 3 sau 4

TC(2,3,4)= Total cost curs de calificare nivel 2,3 sau 4

**În situația în care cursurile de calificare (nivel 2, 3 4) sunt subcontractate, fundamentarea costurilor aferente subcontractării se va realiza de asemenea pe baza baremelor standard precizate mai sus.**

**Costurile unitare pentru cursurilor de calificare/recalificare de nivel 2 (360 ore), nivel 3 (720 ore) și nivel 4 (1080 ore) sunt în proces de aprobare, astfel încât cuantumurile și/sau componența acestora pot suferi modificări.**

3. **Cheltuielile indirecte** vor fi decontate ca rată forfetară fixă de 15% din costurile directe cu personalul, per proiect, prin aplicarea articolului 54 litera (b) din Regulamentul UE 2021/1060.

# **6. INDICATORI DE ETAPĂ**

Nu este cazul.

# **7. COMPLETAREA CERERILOR DE FINANȚARE**

## *7.1 Completarea formularului cererii*

Cererile de finanțare se depun exclusiv prin intermediul aplicației MySMIS2021/SMIS2021+ prin completarea și transmiterea acesteia integral, inclusiv prin încărcarea documentelor.

Toate Cererile de finanțare transmise în alt mod și/sau toate documentele aferente unei Cereri de finanțare transmise în alt mod nu vor fi luate în considerare în procesul de evaluare.

### 

### 7.1.1 *Limba utilizată în completarea cererii de finanțare*

Cererea de finanțare precum și toate documentele atașate vor fi completate exclusiv în limba română. În cazul în care este necesară încărcarea de documente elaborate în altă limbă decât limba română, solicitantul are obligația de a încărca și o traducere legalizată în limba română a documentului/documentelor emise în altă limbă.

### 7.1.2 *Completarea și justificarea bugetului cererii de finanțare*

În vederea completării bugetului este obligatorie definirea activităților și sub activităților, detalierea achizițiilor precum și selectarea sursei de cofinanțare proprie de la secțiunea Capacitate solicitant.

*Completarea formularului aferent cheltuielii*

Pentru acest pas este necesară completarea următoarelor câmpuri:

• Descrierea cheltuielii – în acest câmp se vor introduce informații privind denumirea cheltuielii, precum și descrierea tehnică a acesteia (ex: laptop, procesor i7, 8 gb ram etc). Pentru costurile salariale se recomandă ca în descrierea cheltuielii să se precizeze numărul de ore de lucru pe zi, după caz, precum și numărul de zile sau luni pentru care va fi angajată fiecare persoană;

• Categorie – se va selecta din nomenclator categoria în care se încadrează cheltuiala;

• Subcategorie – se va selecta din nomenclator subcategoria în care se încadrează cheltuiala;

• Tip – se va selecta dacă cheltuiala este directă sau indirectă;

• Achiziție – dacă cheltuiala reprezintă o achiziție și aceasta a fost deja introdusă la secțiunea „Plan de Achiziții” în acest moment poate fi asociată cheltuielii;

• U.M. – unitatea de măsura (Pentru costurile salariale se recomandă ca unitatea de măsură să fie ora);

• Cantitate – cantitatea necesară a fi folosită în cadrul subactivității;

• Preț unitar fără TVA;

• Procent TVA – se va introduce procentul TVA aplicabil cheltuielii;

• Nerambursabil – se calculează valoarea nerambursabilă aferentă cheltuielii (în funcție de cofinanțarea stabilită prin Ghidul Solicitantului Condiții Specifice pentru apelul de proiecte).

• Justificare –se justifică necesitatea efectuării cheltuielii, cantitatea și costul unitar.

Pentru justificarea costurilor detaliate în buget (excepție costurile indirecte care fac obiectul decontării prin mecanismul de costuri simplificate și costurile pentru care au fost stabilite plafoane) este obligatorie încărcarea în sistem de documente justificative (studii de piață, analize de preț etc).

Justificarea costurilor pentru resursa umană va fi făcută pe baza numărului de ore lucrate corelat cu activitatea desfășurata în cadrul proiectului.

În cazul în care există cheltuieli de echipamente care vor fi folosite în cadrul mai multor activități/ subactivități, acestea vor fi alocate unei singure subactivități (se va evita spargerea costului echipamentului pe mai multe activități/ subactivități).

În cadrul cererii de finanțare, la secțiunea „Buget - Activități și cheltuieli”, solicitantul va menționa în câmpul „Justificarea cheltuielii” tema secundară vizată de cheltuiala respectivă și va explica modul în care cheltuiala contribuie la tema secundară și care este procentul din cheltuială aferent temei secundare vizate*.*

## 7.*2 Anexe și documente obligatorii la depunerea cererii*

* Autorizarea ca furnizor de formare profesională (Ordonanța Guvernului nr.129/31.08.2000 privind formarea profesională a adulților, republicată, cu modificările și completările ulterioare) pentru liderul de parteneriat/partenerii care derulează programe de formare profesională în cadrul operațiunii;
* Acord de parteneriat, încheiat între solicitant și parteneri;
* Procedura de selecție a partenerilor din sectorul privat, în cazul solicitanților entități finanțate din fonduri publice;
* CV Manager de proiect și documente suport care atestă educația și experiența profesională specifică;
* CV Coordonator proiect partener și documente suport care atestă educația și experiența profesională specifică;
* Documente care să demonstreze experiența relevantă în domeniul activităților desfășurate în proiect de solicitant/parteneri;
* Documente care să demonstreze capacitatea financiară a parteneriatului.

## 7.3 *Anexele și documente obligatorii la momentul contractării*

* Documente care atestă realitatea și conformitatea elementelor prezentate în cadrul Declarației unice;
* Actele de înființare și de dobândire a personalității juridice;
* Documentele statuare actualizate cu ultimele modificări ( ex. act constitutiv, statut etc);
* Extras actualizat din Registrul Asociațiilor și Fundațiilor sau certificat emis de Judecătorie sau Tribunal, care să ateste numărul de înregistrare al organizației și situația juridică a organizației;
* Certificat ONRC;
* Certificatul de atestare fiscală emis în conformitate cu prevederile Ordinului nr. 3654/2015 privind aprobarea procedurii de eliberare a certificatului de atestare fiscală, a certificatului de obligații bugetare, precum și a modelului și conținutului acestora. Solicitantului/partenerului NU i se poate acorda finanțarea nerambursabilă solicitată dacă se încadrează, din punct de vedere al obligațiilor de plată restante la bugetele publice, într-una din situațiile în care obligațiile de plată nete depășesc 1/12 din totalul obligațiilor datorate în ultimele 12 luni;
* Certificatul de atestare fiscală emis în conformitate cu prevederile Ordinului comun al ministrului administrației și internelor și ministrului finanțelor publice nr. 2052 bis/1528/2006 privind aprobarea unor formulare tipizate pentru stabilirea, constatarea, controlul, încasarea și urmărirea impozitelor și taxelor locale, precum și a altor venituri ale bugetelor locale, inclusiv pentru punctele de lucru. Certificatul trebuie să fie însoțit de Anexa privind verificarea eligibilității solicitanților de fonduri externe nerambursabile emisă în conformitate cu prevederile Ordinului comun al ministrului administrației și internelor și ministrului finanțelor publice nr. 75/767/2009 privind aprobarea unor formulare tipizate pentru activitatea de colectare a impozitelor și taxelor locale, desfășurată de către organele fiscale locale, în care trebuie să fie precizat că solicitantul se încadrează, la data întocmirii certificatului de atestare fiscală, în următoarea situație: "obligațiile de plată scadente nu depășesc 1/6 din totalul obligațiilor datorate în ultimul semestru încheiat".
* Împuternicire din partea consiliului director pentru persoana desemnată să semneze contractul de finanțare/documentele contractului, după caz;
* Lista resurselor umane implicate în proiect, în cadrul căreia să se specifice în mod clar funcția deținută în proiect, nominalizarea persoanelor implicate în proiect (de exemplu coordonator formare etc., după caz), semnat de reprezentantul legal al solicitantului;
* CV-urile (în format Europass) membrilor echipei de implementare a proiectului care au fost nominalizați în etapa de contractare, în limba română, indicând funcția/rolul în proiect, datate și semnate de către titulari pe fiecare pagină, în cazul în care acestea nu au fost încărcate în etapa de depunere a cererii de finanțare;
* Diplome, certificate, adeverințe, contracte de muncă, fișe de post etc. care să ateste informațiile prezentate în CV-uri, referitoare la condițiile de studii și experiența profesională specifică necesare pentru ocuparea funcției în proiect, în cazul în care acestea nu au fost încărcate în etapa de depunere a cererii de finanțare. Se va avea în vedere încărcarea de documente suport relevante pentru demonstrarea studiilor și experienței specifice solicitate prin “Cerințe fisă post” din cererea de finanțare secțiunea “Resurse umane implicate”;
* Declarație din partea solicitantului privind prevederile art.96 (1) din Legea nr. 161/2003;
* Declarație din partea solicitantului și a partenerilor privind evitarea dublei finanțări și utilizarea eficientă a fondurilor;
* Declarație pe proprie răspundere conform căreia solicitantul confirmă faptul că nu există modificări intervenite asupra condițiilor inițiale prezentate în cererea de finanțare evaluată și aprobată;
* Fișele de identificare financiară completate cu conturile deschise pe proiect.

De asemenea, în vederea verificării îndeplinirii condițiilor din Ghidul Solicitantului Condiții Specifice, cu privire la evitarea dublei finanțări și utilizarea eficientă a fondurilor, se va transmite lista de achiziții a echipamentelor (mijloace fixe sau platforme, echipamente IT etc.) din cadrul fiecărui proiect aprobat, însoțită de o notă de fundamentare privind destinația și utilitatea fiecărui echipament, precum și o declarație pe propria răspundere din partea beneficiarul cu privire la evitarea riscului de dublă finanțare pentru achiziționarea pe proiecte diferite a aceluiași tip de mijloace fixe sau platforme IT cu aceeași destinație.

## 7.4 *Aspecte administrative privind depunerea cererii de finanțare*

Cererea de finanțare depusă de solicitanți trebuie să respecte modelul cadru aprobat prin ordin al ministrului investițiilor și proiectelor europene.

Solicitantul are obligația de a completa cererea de finanțare cu toate informațiile necesare. Solicitantul are obligația de a anexa, la cererea de finanțare, toate documentele justificative, documentele suport și anexele prevăzute în Ghidul Solicitantului, necesare pentru etapa de evaluare tehnico-financiară a proiectului, acesta fiind responsabil pentru lipsa unora din aceste informații, documente sau anexe care pot conduce la decizii de respingere a cererii de finanțare în orice etapă de evaluare, selecție și contractare.

# 8. ***PROCESUL DE EVALUARE, SELECȚIE ȘI CONTRACTARE A PROIECTELOR***

## 8.1 *Principalele etape ale procesului de evaluare, selecție și contractare*

În cadrul mecanismului competitiv, AM PEO lansează un apel de proiecte (cu termen limită sau cu depunere continuă) prin care stabilește reguli de elaborare și depunere a proiectelor și prezintă etapele de verificare a conformității administrative și a evaluării tehnice și financiare și de selecție, pe care le vor parcurge după depunere.

## 8.2 *Conformitate administrativă – DECLARAȚIA UNICĂ*

Evaluarea conformității administrative este complet digitalizată, realizată automat prin sistemul informatic MySMIS2021/SMIS2021+, pe baza declarației unice generată de sistemul informatic.

După verificarea digitalizată a conformității administrative, sistemul/aplicația informatică MySMIS2021/SMIS2021+ va informa solicitantul/liderul de parteneriat cu privire la trecerea la etapa de evaluare tehnică și financiară preliminară prin emiterea automată a unui certificat de conformitate administrativă, prin intermediul aplicației informatice MySMIS2021/SMIS2021+.

Numai Cererile de finanțare care au obținut Certificatul de conformitate administrativă sunt admise în următoarea etapă a procesului de evaluare, respectiv evaluarea tehnică și financiară preliminară.

În etapa de evaluare a conformității administrative și a eligibilității nu se pot solicita clarificări.

## 8.3 *Cerințe de eligibilitate*

Evaluarea eligibilității Cererii de finanțare se realizează în conformitate cu Metodologia de verificare, evaluare și selecție a proiectelor în cadrul PEO 2021 – 2027 (PEO) și în conformitate cu criteriile și sub-criteriile de evaluare menționate în Anexa nr.1 „Criterii de evaluare și selecție tehnică preliminară“ (ETFP) la prezentul Ghid al Solicitantului Condiții Specifice.

Criteriile de evaluare privind eligibilitatea proiectului și a activităților sunt:

* Încadrarea proiectului propus spre finanțare în programul operațional;
* Respectarea criteriilor de eligibilitate a cheltuielilor;
* Includerea tuturor activităților obligatorii;
* Respectarea condițiilor de acces stabilite în ghidul Solicitantului – Condiții Specifice;
* Demonstrarea capacitații financiare a parteneriatului;
* Respectarea legislației europene și naționale, în cazul solicitanților entități finanțate din fonduri publice în ceea ce privește selecția partenerului/partenerilor ( unde este cazul);
* Depunerea acordului de parteneriat, dacă este cazul.

## 8.4 *Evaluarea tehnică și financiară. Criterii de evaluare tehnică și financiară*

Evaluarea tehnică și financiară se realizează în conformitate cu Metodologia de verificare, evaluare și selecție a proiectelor în cadrul Programului Educație și Ocupare 2021 – 2027 (PEO) și în conformitate cu criteriile și sub-criteriile de evaluare menționate în Anexa 2 „Criterii de evaluare tehnică și financiară calitativă“ la prezentul Ghid al Solicitantului Condiții Specifice.

Pentru proiectele depuse în cadrul apelurilor finanțate prin prezentul Ghid, procesul de evaluare și selecție a proiectelor depuse se realizează în mod continuu, respectiv după deschiderea apelurilor de proiecte și în timp ce se transmit cererile de finanțare.

Criteriile de evaluare tehnică și financiară aplicabile prezentului apel de proiecte sunt*:*

* Relevanța – maxim 30 de puncte, minim 21 de puncte. Cererile de finanțare care obțin mai puțin de 21 de puncte la criteriul Relevanță vor fi respinse;
* Eficacitate – maxim 30 de puncte, minim 21 de puncte. Cererile de finanțare care obțin mai puțin de 21 de puncte la criteriul Eficacitate vor fi respinse;
* Eficiență - maxim 30 de puncte, minim 21 de puncte. Cererile de finanțare care obțin mai puțin de 21 de puncte la criteriul Eficiență vor fi respinse;
* Sustenabilitate – maxim 10 puncte, minim 7 puncte. Cererile de finanțare care obțin mai puțin de 7 de puncte la criteriul Sustenabilitate vor fi respinse.

## 8.5 *Aplicarea pragului de calitate*

Pragul de calitate pentru proiectele finanțate din PEO este de 70 de puncte din maxim 100.

## 8.6 *Aplicarea pragului de excelență*

În procesul de evaluare a acestui apel, se are în vedere aplicarea unui prag de excelență de 90 de puncte.

## 8.7 *Contestații*

Solicitantul poate contesta rezultatul evaluării tehnice și financiare. Procesul de soluționare a contestațiilor se desfășoară la nivelul AM PEO.

Decizia Comitetului de soluționare a contestațiilor este definitivă în sistemul căilor administrative de atac. Ea poate fi atacată la instanțele judecătorești în condițiile Legii contenciosului administrativ nr. 554/2004, cu modificările și completările ulterioare.

Comitetul de Soluționare a Contestațiilor respinge automat contestațiile care:

- reclamă faptul ca nu au fost recepționate solicitările de clarificări, scrisorile de corecții bugetare sau notificările/deciziile de comunicare a rezultatelor verificării și evaluării, dar a căror primire AM PEO / OI PEO o poate dovedi cu confirmarea de transmitere electronică sau cu raportul de expediție prin fax, e-mail;

- sunt expediate de solicitant după termenul stipulat în notificările/ scrisorile/ deciziile de comunicare a rezultatelor verificării și evaluării;

Contestațiile trebuie să vizeze explicit criteriile din grila de evaluare. Vor fi reevaluate doar criteriile contestate.

Termenul maxim de soluționare a unei contestații este de 30 zile de la data înregistrării acesteia.

## 8.8 *Contractarea proiectelor*

### *8.8.1 Verificarea îndeplinirii* condițiilor de eligibilitate

După finalizarea evaluării tehnice și financiare a cererilor de finanțare, autoritatea de management/organismul intermediar, după caz, demarează etapa de contractare.

Procesul de contractare se derulează în conformitate cu prevederile Ghidului Solicitantului Condiții Generale sub-capitolul „5.3 Contractare“.

### 8.8.2 *Decizia de acordare a finanțării*

Contractul de finanțare/ decizia de finanțare, după caz, se generează de sistemul informatic MySMIS2021/SMIS2021+ și se semnează numai în format electronic de către reprezentantul legal/persoanele împuternicite ale autorității de management/organismului intermediar, după caz, și reprezentantul legal/persoanele împuternicite desemnate de solicitantul sau liderul de parteneriat în numele parteneriatului constituit.

### 8.8.3 *Stabilirea planului de monitorizare al proiectului (Indicatorii de etapă* )

În conformitate cu Ordinul ministrului investițiilor și proiectelor europene nr. \_\_\_\_\_\_\_ , menționat la art. 4 alin.(1), art. 6 alin (1), și (3), art.7 alin (1) și (3), art. 14 alin (2) și art. 17 alin (2) din Ordonanța de Urgență a Guvernului nr. 23 din 12 aprilie 2023 privind instituirea unor măsuri de simplificare și digitalizare pentru gestionarea fondurilor europene aferente politicii de coeziune 2021-2027 se completează anexa aplicabilă și se stabilesc ținte trimestriale pentru atingerea rezultatelor asumate.

### 8.8.4 *Semnarea contractului de finanțare*

Procesul de contractare se derulează în conformitate cu prevederile Ghidului Solicitantului Condiții Generale secțiunea 5.3 Contractare. Contractul de finanțare va fi elaborat în conformitate cu prevederile Ghidului Solicitantului Condiții Generale Anexa 2 „Contract de finanțare“.

# 9. ***ASPECTE PRIVIND CONFLICTUL DE INTERESE***

La conceperea cererii de finanțare precum și pe toată perioada implementării proiectului, beneficiarii/ partenerii vor trebui să respecte prevederile legale europene și naționale în vigoare referitoare la conflictul de interese şi regimul incompatibilităţilor.

Beneficiarii de finanţare nerambursabilă se obligă să întreprindă toate diligenţele necesare pentru a evita orice conflict de interese şi să informeze cu celeritate AM PEO în legătură cu orice situaţie care dă naştere sau este posibil să dea naştere unui astfel de conflict. În cazul apariţiei riscului unei astfel de situații beneficiarul/ partenerii trebuie să ia măsuri care să conducă la evitarea, respectiv stingerea lui şi să informeze în scris AM PEO / OI PEO delegat în legătură cu orice situație care dă naștere sau este posibil să dea naștere unui astfel de conflict, în termen de 3 (trei) zile lucrătoare de la apariția unei astfel de situații.

Reprezintă conflict de interese orice situație care împiedică beneficiarul/partenerii de a avea o atitudine obiectivă şi imparţială, sau care îi împiedică să execute activităţile prevăzute în cererea de finanţare într-o manieră obiectivă şi imparţială, din motive referitoare la familie, viaţă personală, afinităţi politice sau naţionale, interese economice sau orice alte interese. Interesele anterior menţionate includ orice avantaj pentru persoana în cauză, soţul/soţia sau o rudă ori un afin, până la gradul 2 inclusiv.

Această prevedere se aplică Beneficiarului, Partenerilor, subcontractorilor, furnizorilor şi angajaților Beneficiarului/Partenerului şi altor persoane juridice publice sau private, în cazul în care acestea sunt implicate în activităţi care pot fi încadrate în execuţia, auditarea sau controlul bugetului Uniunii Europene, precum și angajaților AM PEO/OI PEO delegat și persoanelor fizice sau juridice care desfăşoară activităţi externalizate pentru AM PEO/OI PEO delegate, implicați direct în procesul de evaluare/selecţie/aprobare/control, după caz, a cererilor de finanţare, respectiv în procesul de verificare/autorizare/ plată/control al cererilor de rambursare/plată.

În temeiul articolului 61 alin. (3) din Regulamentul (UE, Euratom) 2018/1046 al Parlamentului European şi al Consiliului din 18 iulie 2018 privind normele financiare aplicabile bugetului general al Uniunii, un conflict de interese există în cazul în care exercitarea imparțială și obiectivă a funcțiilor unui actor financiar sau ale unei alte persoane implicate în execuția bugetului „este compromisă din motive care implică familia, viața afectivă, afinitățile politice sau naționale, interesul economic sau orice alt interes personal direct sau indirect”.

În sensul aspectelor menționate mai sus, Beneficiarii și Partenerii acestora se obligă să ia toate măsurile pentru respectarea regulilor pentru evitarea conflictului de interese, conform următoarelor prevederi legislative europene și naționale:

* + Articolul 61 din Regulamentul (UE, EUROATOM) nr. 1046/2018 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012;
  + Capitolul II, Secțiunea a 2-a Reguli în materia conflictului de interese, din OUG nr.66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor euroopene şi/sau a fondurilor publice naţionale aferente acestora, cu modificările și completările ulterioare;
  + Titlul IV, Capitolul II din Legea nr.161/2003 privind unele măsuri pentru asigurarea transparenței în exercitarea demnităților publice, a funcțiilor publice și în mediul de afaceri, prevenirea și sancționarea corupției, cu modificările și completările ulterioare, pentru beneficiarii care fac parte din categoria subiecților de drept public;
  + Capitolul II, secțiunea 4 Reguli de evitare a conflictului de interese, (art. 58-63), din Legea nr. 98/2016 privind achizițiile publice*.*

# 10. ***ASPECTE PRIVIND PRELUCRAREA DATELOR CU CARACTER PERSONAL***

Solicitanții și beneficiarii de finanțare nerambursabilă au obligația respectării prevederilor Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul General privind Protecția Datelor), prevederi transpuse în legislația națională prin Legea nr. 190/ 2018, precum şi prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislația națională prin Legea nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările și completările ulterioare.

Depunerea cererii de finanțare reprezintă un angajament ferm privind acordul solicitantului/ partenerilor, în nume propriu și/sau pentru interpuși, cu privire la prelucrarea datelor cu caracter personal procesate în toate fazele de evaluare și selecție și ulterior, dacă este cazul, în toate fazele de contractare, implementare, sustenabilitate a proiectului, inclusiv în cadrul aplicațiilor electronice MySMIS2021/SMIS2021+.

# 11. ***ASPECTE PRIVIND MONITORIZAREA TEHNICĂ ȘI RAPOARTELE DE PROGRES***

## *11.1 Mecanismul specific indicatorilor de etapă. Planul de monitorizare*

Verificarea tehnică a proiectului se va realiza pe baza Rapoartelor Tehnice de Progres, transmise de către Beneficiar însoțite de documente suport care atestă derularea activităților, atingerea rezultatelor și a indicatorilor asumați prin Cererea de finanțare.

Descrierea și detalierea procesului tehnic de transmitere a Rapoartelor Tehnice de Progres și a documentelor suport va fi prezentată de către AM PEO prin publicarea Manualului Beneficiarului.

# 12. ***ASPECTE PRIVIND MANAGEMENTUL FINANCIAR***

## 12.1 *Graficul cererilor de prefinanțare/plată/rambursare*

În ceea ce privește mecanismul prefinanțării, mecanismul cererii de plată și mecanismul cererii de rambursare, se vor respecta prevederile Ordonanței de Urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, cu modificările și completările ulterioare.

# 13. ***MODIFICAREA GHIDULUI SOLICITANTULUI***

## 13.1 *Aspectele care pot face obiectul modificărilor prevederilor Ghidului Solicitantului*

Prevederile prezentului Ghid al Solicitantului Condiții Specifice pot fi modificate, în cazuri temeinic justificate, prin Ordin al ministrului investițiilor și proiectelor europene.

Aspectele ce pot face obiectul modificărilor prevederilor prezentului Ghid al Solicitantului Condiții Specifice sunt:

 data limită de depunere a Cererilor de finanțare în aplicația MySMIS2021/SMIS2021+;

 anexele la Ghidul Solicitantului Condiții Specifice;

 alte elemente, identificate ulterior lansării apelului de proiecte, ca fiind deficitare a căror remediere necesită modificarea Ghidului Solicitantului Condiții Specifice.

## 13.2 *Condiții privind aplicarea modificărilor pentru cererile de finanțare aflate în procesul de selecție (condiții tranzitorii)*

Modificarea datei limită de depunere a Cererilor de finanțare nu afectează Cererile de finanțare depuse, acestea urmând să fie incluse în procesul de evaluare după închiderea apelului. Orice modificare adusă la Ghidul Solicitantului Condiții Specifice nu afectează Cererile de finanțare depuse, acestea fiind evaluate pe baza prevederilor Ghidului Solicitantului Condiții Specifice în vigoare la data depunerii Cererii de finanțare.

# 14. ***ANEXE***

Anexa 1 Criterii de evaluare și selecție tehnică preliminară

Anexa 2 Criterii de evaluare tehnică și financiară calitativă

Anexa 3 Declarație privind asumarea sustenabilității măsurilor finanțate

1. Comisia Europeană - Comunicat de presă, Comisia stabilește acțiuni concrete pentru o mai mare implicare a partenerilor sociali la nivel național și la nivelul Uniunii Europene Brussels, 25 ianuarie 2023 [↑](#footnote-ref-1)
2. Propunere de Directivă a Parlamentului European și a Consiliului privind salariile minime adecvate în UE [↑](#footnote-ref-2)
3. https://dialogsocial.gov.ro/organizatii-sindicale/ și https://dialogsocial.gov.ro/organizatii-patronale/ [↑](#footnote-ref-3)
4. Monitor PNRR, https://monitorpnrr.eu/piloni/?jalon=449 [↑](#footnote-ref-4)